Мајк
Мекбрајд
&Mike.McBride.mail;
Јост
Шенк
&Jost.Schenck.mail;
Драган
Пантелић

    falcon-10@gmx.de

превод
2002-10-17
3.1
КДЕ
К‑контрола
индекс помоћи
индекс

## Индекс помоћи

Док пишемо ово, у већини инсталација КДЕ‑а поставке из овог контролног модула неће имати ефекта, јер је функционалност претраживача у К‑центру-помоћи потпуно искључена. Надамо се да ћемо је повратити у неком будућем издању.

КДЕ стиже са мноштвом документације за програме и компоненте. Иако можете просто прегледати упутства док не нађете тражену информацију, то вас може коштати пуно времена. КДЕ вам ово може олакшати пуном текстуалном претрагом, коју изводи програмом хт://диг. Ради сасвим слично претраживачима на Вебу, штавише могуће је да га користе неки вама познати претраживачи. Просто кликните на језичак Претрага у К‑центру-помоћи, унесите тражену реч, кликните на Тражи — и уживајте!

Међутим, да бисте користили ову могућност, хт://диг мора бити инсталиран на систему и КДЕ подешен да га користи. Овај контролни модул покушава да вам помогне у потоњем. Ако нисте инсталирали хт://диг, а није ни испоручен са вашим оперативним системом, мораћете сами да га добавите. Погледајте на домаћој страници хт://дига како да га преузмете и инсталирате.

По покретању наћи ћете се само у режиму приказа. За измену поставки кликните на Администраторски режим.... Ако сте пријављени као root, бићете пребачени право на дијалог за измене. Ако нисте, КДЕ ће затражити корену лозинку.

### Употреба

КДЕ‑у треба предочити два важна податка да се могао користити пуни текстуални претраживач:

- где се налазе наредбе хт://дига које КДЕ користи за пуну текстуалну претрагу;

- где се претражује.

#### Наредбе хт://дига

КДЕ захтева три наредбе које стижу уз хт://диг: `htdig`, `htsearch` и `htmerge`. За сваку од њих треба да наведете пуну путању са све именом наредбе, на пример: `/usr/bin/htdig`.

Тачно место где су инсталирани ови програми зависи од вашег оперативног система или дистрибуције. Међутим, можете покушати с неколико вероватнијих:

- `htdig` и `htmerge` често се налазе у `/usr/bin/`, или у фасцикли налик на `/usr/local/www/htdig/bin/`;

- наредба `htsearch` се често може пронаћи у потфасцикли `cgi-bin`, на пример `/usr/local/httpd/cgi-bin/`.

Да бисте, на пример, пронашли где је инсталирана `htdig`, можете у терминалу извршити `whereis htdig`. `whereis` ће потражити задату наредбу у фасциклама стандардне извршне путање. Међутим, фасцикле као `cgi-bin` често нису у стандардној извршној путањи.

#### Досег и путање за претрагу

У овој секцији можете изабрати које ресурсе помоћи треба индексирати, тј. ставити на располагање претраживачу.

У оквиру Опсег можете одабрати неке типичне ресурсе за индексирање, нпр. КДЕ‑ови фајлове помоћи и податке које пружају наредбе `man` и `info`. Понешто од овога може бити искључено, што значи да за то још увек није додата подршка.

Можда желите да користите могућност пуне текстуалне претраге у К‑центру-помоћи и за неке додатне фајлове. На пример, можда сте под `/home/pera/doku/html` инсталирали приручник за ХТМЛ. Додавањем ове путање на списак додатних путања претраге, документацију под њом чините једнако доступном пуној текстуалној претрази К‑центра-помоћи. Кликните на дугме Додај и дијалог ће вам затражити додатну фасциклу за претрагу; изаберите `/home/pera/doku/html` и кликните на у реду. Да уклоните додатну путању претраге, изаберите је и кликните на Обриши.

Ваше измене досега и додатних путања претраге неће ступити на снагу ако не кликнете на дугме Направи индекс....