Кристијан
Вајкхман
christian.weickhmann@gmx.de

# Пребацивање сесија

Од верзије 3.3, КДЕ пружа систем управљања сесијама који омогућава пребацивање између различитих корисничких налога на истом рачунару. Можете остати пријављени, а да ипак ваша сестра, брат, жена, комшија или ко год, нпр. за тренутак баци поглед на своју е‑пошту. Раније бисте морали да се одјавите, дакле да затворите програме и сачувате документе, па предате тој другој особи да се пријави.

Сад је пребацивање корисника лако скоро као између виртуелних површи.

## Пребацивање корисника: како ради

Мени Пребаци корисника

  К‑мени сада има нову ставку: при дну ћете наћи подмени Пребаци корисника. Он садржи наредбу за закључавање текуће и започињање нове сесије, којом ће ваша површ покренути чувар екрана и, након неколико секунди, показати пријавни екран КДМ‑а као и обично. Ставка Нова сесија прескаче активирање чувара екрана.

  Пошто је покренуто више од једне сесије, можете се пребацивати међу њима или притиском CtrlAltF7, F8, и тако даље (како је обично подразумевано подешено), или — још удобније — бирати са списка активних сесија на дну подменија Пребаци корисника.

Пребацивање корисника са чуварем екрана

  Ако је вама активиран чувар екрана, а други корисник хоће да се пријави, може једноставно притиснути дугме Пребаци корисника... и пријавити се у другу сесију.

Пребацивање сесија у КДМ‑у

  Ако сте у КДМ‑у и желите да се пребаците на другу активну сесију, притисните дугме Мени и изаберите Пребаци корисника — углавном исто као и изнад описано.