# Алатке

## Подаци о фајлу

Овај приказ наводи неке податке о текућем фајлу, као што су тип, локација складиштења и величина.

## Бинарни филтер

Филтер изводи бинарне операције над изабраним бајтовима. Након избора операције (И, ИЛИ, РОТИРАЈ...), параметри се, ако их има, могу поставити у пољу испод. Филтер се примењује дугметом Филтрирај.

## Ниске

Ова алатка проналази ниске у изабраним бајтовима. Након избора минималне дужине, тражење се покреће дугметом Ажурирај. Списак приказаних ниски може се сузити уношењем филтерског израза.

## Табела бајтова

Табела набраја све могуће вредности бајта, и знаковне и нумеричке.

Изабрана вредност може се уметнути на положају курсора за дефинисани број бајтова. Умеће се дугметом Уметни или двокликом на ред у табели.

## Статистика

Приказ статистике за изабране бајтове, коју чине учесталости понављања за сваку вредност бајта у избору. Може се ажурирати дугметом Ажурирај.

## Табела декодирања

Табела приказује вредност бајтова на положају курсора, протумачену кроз уобичајене једноставне типове података, као што су целобројни или у покретном зарезу.