# Приручник за Сонет

Дејвид
Свит
&David.Sweet.mail;
Часлав
Илић

    caslav.ilic@gmx.net

превод
2003-02-24
1.00.00

Сонет је правописар који користе КДЕ програми попут Кејт, К‑поште, или К‑ворда. Чини графичко прочеље за Међународни Испел и Аспел.

правопис
правописар
Сонет
Испел
Аспел
провера
писар
КДЕ

## Дијалог погрешне речи

(Ако немате Испел на систему, може се набавити на домаћој страници Међународног Испела. Аспел се може преузети са своје домаће странице.)

### Општа употреба

Горњи ред у дијалогу даје могућу погрешну реч пронађену у документу. Сонет ће покушати да одреди одговарајућу исправну реч, једну или више њих. Најприближнија понуда дата је десно од Текст замене:, и можете је прихватити кликом на Замени. Уместо тога, реч за замену можете изабрати и са списка Списак предлога, па онда кликнути на Замени.

Да оставите реч како је написана, кликните на Игнориши.

Да зауставите проверу — задржавши измене које сте дотле начинили — кликните на Заустави.

Да зауставите проверу и одбаците измене које сте начинили, кликните на Одустани.

Кликом на Замени све испрва ће се десити исто што и код Замени, али ће потом свака наредна иста погрешна реч бити аутоматски замењена оном коју сте изабрали као замену.

Дугме Игнориши све говори да ову реч и сва њена будућа понављања треба игнорисати.

Кликом на Додај додајете наизглед погрешну реч у свој лични речник исправних речи. Ово је раздвојено од системског речника, тако да други корисници неће видети ваше додатке.

## Дијалог за подешавање

### Речници

Речник за проверу правописа можете изабрати са списка инсталираних.

### Кодирања

Најчешће коришћења знаковна кодирања јесу:

САД‑аски

  Кодирање које се користи за текстове на енглеском.

ИСО‑8859-1

  Кодирање за западноевропске језике.

УТФ‑8

  Уникодско кодирање које се може употребити за готово сваки језик, ако на систему постоје неопходни фонтови.

Требало би да изаберете оно које одговара скупу знакова који користите. У неким случајевима, речници подржавају више од једног кодирања. Речник може, на пример, прихватити акцентоване знаке када је изабрано ИСО‑8859-1, али комбинације из нужде, попут `'a` за акцентовано `a`, када је изабрано САД‑аски. Потражите више информација у пакету одговарајућег речника.

### Правописарски клијент

Као позадину за проверу правописа, Сонет може користити Испел или Аспел. Испел се ћешће среће и има бољу подршку за неке светске језике, али Аспел добија на популарности као програм који даје боље предлоге исправних речи.

### Друго

Препоручљиво је да не мењате прве две опције ако нисте прочитали упутну страницу Међународног Испела.

## Контакт

За више информација о Сонету, посетите домаћу страницу Сонета. Тамо можете наћи и упутства за програмирање са Сонетовом Ц++ класом.

Питања и коментаре можете упутити аутору и одржаваоцу, е‑поштом на &David.Sweet.mail;.

Превео Часлав Илић caslav.ilic@gmx.net.

&underFDL;
&documentation.index;