Гари
Крамблит

# Приступачност

КДЕ‑АП (КДЕ‑ов пројекат приступачности) има за циљ да свим корисницима, укључујући и оне међу нама са инвалидитетом, обезбеди приступачност КДЕ‑у као радној површи. У додатак помагалима за приступачност у Системским поставкама, КДЕ пружа неколицину других алатки те намене у КДЕ‑овом пакету за приступачност. Овај пакет можда није инсталиран на вашем рачунару, тада га можете преузети одавде:

- kdeaccessibility-1.0.0.tar.gz, или kdeaccessibility-1.0.0.tar.bz2

- МД5

- ЛСМ фајл

За више информација о пројекту, посетите КДЕ‑ову домаћу страницу за приступачност.

## К‑мишоклик

К‑мишоклик је КДЕ програм који кликће мишем уместо вас. Ради са било којим мишем или другим уређајем за показивање.

К‑мишоклик

### Сродне информације

- Веб сајт Мишоклика: http://mousetool.com.

- Приручник за К‑мишоклик

## К‑увеличавач

К‑увеличавач (или `kmag` као наредба) јесте мала алатка за Линукс за увеличавање дела екрана, и то око показивача миша или, опционо, области коју одреди корисник. Поред тога, може да сачува увеличани снимак екрана на диск.

К‑увеличање

### Сродне информације

- Веб сајт: http://kmag.sourceforge.net.

- Приручник за К‑увеличање

## К‑уста

К‑уста, КДЕ програм који омогућава људима да рачунар говори уместо њих, нпр. када су неми или им је глас у некој мери оштећен. Има поље за унос текста и изговара реченице које уписујете. Има такође и подршку за фразеолошке књиге које зада корисник.

Први снимак екрана К‑уста

Други снимак екрана К‑уста

Трећи снимак екрана К‑уста

### Сродне информације

- Веб сајт: http://www.schmi-dt.de/kmouth/index.en.html

- Приручник за К‑уста

## КТТС — текст‑у‑говор

КТТС је КДЕ програм за претварање текста у чујни говор. Тренутно, тј. од КДЕ‑а 3.4, КТТС можете користити за изговор било ког текста из Клипера (КДЕ‑овог клипборда), из обичног текстуалног фајла (нпр. кроз Кејт), са ХТМЛ странице у К‑освајачу, и из још многих извора.

Да би КТТС прорадио, треба да извршите `kttsmgr`, КДЕ‑ов менаџер за текст‑у‑говор.

### Сродне информације

- Веб сајт: http://accessibility.kde.org/developer/kttsd/

- Приручник за КТТС