Дипак
Сарда
antrix@gmail.com

# Чупање аудио ЦД‑ова у КДЕ‑у

Уобичајени начин чупања аудио ЦД‑ова у МП3 или ОГГ фајлове је путем засебних програма, као што су и‑Тјунс, Винамп или КДЕ‑ов сопствени К‑аудио-стваралац. Али, ако се држимо конвенција, где је ту забава?! Дакле, у овом чланку ћу вам показати како се ЦД‑ови чупају на изузетан начин, да бисте се, хм... осећали „изузетно“ ;-)

## Састојци

Шта нам треба да будемо фаце? Већ ће ванила КДЕ, без додатних састојака, моћи да чупа ЦД‑ове. Но, за кодирање почупаног требаће вам одговарајући кодеци. Тренутно су подржани формати ОГГ, МП3 и ФЛАЦ. Кодирање у ове формате омогућавате инсталирањем пакета libogg, lame и flac, тим редом. Од ваше дистрибуције зависи тачно како ћете их инсталирати, па прегледајте њену документацију.

Кад инсталирате своје омиљене кодеке, отворите Контролни центар и изаберите Звук и мултимедија Аудио ЦД‑ови, па по жељи подесите поставке по језичцима. Ако желите можете оставити све на подразумеваном стању, али је није лоше погледати да бар знате шта се нуди. Поново погледајте Звук и мултимедија Добављање из ЦДДБ‑а и измените све што вам се не допада. ЦДДБ је база података о музичким ЦД‑ова на Интернету, преко које КДЕ може да добавља информације о извођачима, албумима и нумерама на ЦД‑у. Ови метаподаци такође се користе за упис ознака у МП3 и ОГГ фајлове, које само што нисте почели кодирате.

## Рецепт

Без даљег одлагања, пређимо на посао бивања фаце. Прво, убаците ЦД који желите да чупате (јасно!). Затим, у прозору К‑освајача отворите језичак Сервиси у навигационом панелу, на левој страни прозора, као на снимку испод. Ако није видљив, можете га дозвати притиском на магични тастер F9.

Сада кликните на Прегледач аудио ЦД‑ова, и за пар секунди видећете бројне фасцикле које можете почети да прегледате. Ако потраје док се било шта прикаже, то је зато што је у току добављање информација о ЦД‑а из базе података ЦДДБ‑а који сте претходно подесили.

На снимку екрана доле можете да видите садржаје ОГГ фасцикле. Он вам приказује све нумере у формату ОГГ, па чак и њихову величину фајла! Али, и ви и ја знамо да аудио ЦД‑ови не садрже ОГГ нумере — шта се овде тачно догађа?

Све фасцикле дате у прегледачу аудио ЦД‑ова јесу виртуелне фасцикле. Оне, такорећи, приказују садржај ЦД‑а кроз разне филтере. Кад отворите ОГГ фасциклу, видите садржај као да је складиштен у формату ОГГ. Можете шетати и кроз остале фасцикле, где ћете наћи МП3, ФЛАЦ и ВАВ представе садржаја ЦД‑а. Можете чак видети приближну величину фајлова ако буду кодирани у датом формату.

Дакле, како да почупамо и искодирамо ЦД? Већ погађате одговор — само одлучите у који формат желите да чупате, отворите ту фасциклу, и копирајте и налепите фајлове у циљну фасциклу. То је то! КДЕ ће одмах почети са чупањем и кодирањем, све у лету! Ако копирате било који фајл из фасцикле Цео ЦД, почупаћете целокупан ЦД као једну непрекидну нумеру.

### Сродне информације

- Веб сајт Амарока http://amarok.sf.net даје најновије вести и информације о Амароку.