Френсис
Ђанарос
&Francis.Giannaros.mail;

# Основни КДЕ програми

Следи кратак опис неких основних КДЕ програма. Више о сваком од њих наћи ћете испративши везе препоручене уз сваки унос.

## Основе

К‑освајач

  Менаџер фајлова, веб прегледач, КДЕ‑ов ФТП клијент и још много више. К‑освајач је биоскопско платно за најновије технологије КДЕ‑а, почевши од У/И захвата (који стављају на располагање методе за приступ фајловима), па до угнежђених компоненти које га чине универзалним програмом за приказивање слика и докумената.

  - Веб сајт: http://konqueror.org

  - Можете погледати приручник уписивањем `help:/konqueror` у К‑освајачеву траку локације или га одабрати из К‑центра-помоћи.

Кејт

  КДЕ‑ов напредни уређивач текста са подршком за вишеструке приказе. Кејт изванредно пристаје за приказ ХТМЛ извора веб страница, а помоћу истицања синтаксе и сажимања кода потпомаже напредно програмирање у Ц++у, ПХП‑у, или ИксМЛ‑у. Кејт је брз програм, који за неколико секунди може да учита огромне текстуалне фајлове, као и да истовремено прикаже велики број различитих приказа истог документа или више докумената.

  - Веб сајт: http://kate.kde.org

  - Приручник за Кејт

Конзола

  Као и многи други КДЕ програми, Конзола, икс емулатор терминала, изузетно је прилагодљива. Поред сопствених корисничких сесија, можете, наравно, отварати сесије линукс конзоле, сесије шкољке и корене и судо сесије.

  - Веб сајт: http://konsole.kde.org

  - Приручник за Конзолу

  - Кориснички водич

Кикер

  КДЕ‑ов панел, којим управљате програмима у раду, који садржи пејџер за шетање између површи, дугмад за брзо покретање програма, и још много тога.

  - Погледајте за детаље о измени поставки панела.

  - Приручник за Кикер

К‑ДКОП

  Графичко прочеље за моћни ДКОП (протокол комуникације радне површи). ДКОП је свеобухватан протокол за међупроцесну комуникацију КДЕ програма. И док стиче све већи значај за КДЕ програмере, истовремено је од користи и обичном кориснику при писању скрипти или, на пример, тема за Суперкарамбу.

  - У Корисничком водичу и

  - Више детаља: http://developer.kde.org/documentation/library/kdeqt/dcop.html

К‑контрола

  Контролни центар КДЕ‑а. Помоћу њега можете мењати мноштво различитих ствари: од тема, фонтова и чувара екрана, па до поставки Интернета, безбедности и администрације система.

  - Види .

  - Приручник за К‑контролу

К‑центар-помоћи

  КДЕ‑ов систем помоћи служи као приступ традиционалним уникс страницама помоћи (упутне и инфо), те самосвојној КДЕ документацији коју пише документациони тим КДЕ‑а или аутори појединих програма. Одавде имате приступ приручницима за све КДЕ програме.

  - Приручник за К‑центар-помоћи

  - За информације о документационом тиму КДЕ‑а, и како можда можете да помогнете, погледајте http://kde.org/documentation

### Сродне информације

- http://kde-apps.org — највећи именик КДЕ програма са стране.

- Као што сте можда већ приметили, у приручницима за програме налазите обиље информација, којима можете приступити У/И захватом помоћи у К‑освајачу, уписивањем `help:/program` у траци локације, или избором приручника у К‑центру-помоћи.

- Мноштво информација такође налазите на веб сајту КДЕ‑а.

Френсис
Ђанарос
&Francis.Giannaros.mail;

## Управљање личним подацима

КДЕ‑ПИМ (менаџер личних информација) потпројекат је КДЕ‑а са циљем да обезбеди јединствену групу програма којима управљате личним подацима. Има више компоненти, али се све могу објединити под једним програмом — Контактом. Следи кратак преглед најпопуларнијих компоненти, тј. програма пок окриљем Контакта.

Контакт

  Служи као медијум преко кога се међусобно могу повезати сви други програми КДЕ‑ПИМ‑а. У Контакту се могу приказати сви програми КДЕ‑ПИМ‑а, тако да лако можете изабрати оне у којима желите да радите. Исто тако, на располагању вам стоји страница сажетака, која омогућава брз поглед на информације и догађаје које обрађују други програми.

  - Веб сајт: http://kontact.kde.org

  - Погледајте приручник уписивањем `help:/kontact` у К‑освајачевој траку локације, или одабирањем у К‑центру-помоћи.

К‑пошта

  Клијент поште К‑пошта пружа потпуну подршку за ИМАП, ПОП3 и СМТП. Дозвољено је оверавање и шифровање, а на располагању су и обимне функције против спама. Лако се може користити провера правописа, приказивати ХТМЛ е‑пошта, а постоји и могућност напредне претраге.

  - Веб сајт: http://kmail.kde.org

  - Приручник за К‑пошту

К‑организатор

  Потпуно прилагодљив организатор који се представља у виду компоненте календара. К‑организатор нуди управљање догађајима и задацима, алармна обавештења, веб извоз, мрежно прозирно руковање подацима, групна планирања, увоз и извоз календарских фајлова и још много више тога.

  - Веб сајт: http://korganizer.kde.org

  - Приручник за К‑организатор

К‑адресар

  Компонента за контакте, К‑адресар омогућује ефикасно и удобно управљање контактима. Контакти се једноставно могу извозити и увозити у низ различитих адресарских формата, а ефикасно интегрисати у Копете, КДЕ‑ов вишепротоколски брзи гласник. У остале могућности спада подршка свих међународних кодирања и напредне функције претраге.

  - Веб сајт: http://pim.kde.org/components/kaddressbook.php

  - Приручник за К‑адресар

К‑белешке

  Практична компонента која служи за управљање вашим дигиталним забелешкама. Можете их држати на површи, превлачењем уграђивати у е‑пошту, штампати, а могу остати приказане и када затворите Контакт.

  - Веб сајт: http://pim.kde.org/components/knotes.php

  - Приручник за К‑белешке

К‑чвор

  Компонента читача вести. Поштује ГНКСА („Печат ваљаног опхођења на мрежи“), подржава МИМЕ и вишеструке сервере.

  - Веб сајт: http://knode.sourceforge.net/

  - Приручник за К‑чвор

Акрегатор

  Лаган и брз програм за приказ вести које пристижу из довода, с подршком за све често коришћене верзије РСС и атом довода. У корисне могућности спадају тражење чланака по наслову, управљање доводима у фасциклама и одређивање поставки архивирања.

  - Веб сајт: http://akregator.sourceforge.net

  - Приручник за Акрегатор

### Сродне информације

- За даље информације погледајте http://kontact.kde.org и http://kdepim.kde.org.

- Приручник за Контакт

## Мрежа

Постоји неколицина програма везаних за мрежу у КДЕ‑у. Следе описи неких од њих.

Копете

  Комплетан, напредан ИМ (брзогласнички) клијент, који има бројне протоколе, укључујући и МСН, Јаху и АИМ. Копете може да дохвата екранске слике, поставља алијасе за одређене особе, као и да истовремено води вишеструке ИМ сесије. Може се проширивати и располаже обимним системом прикључака, на пример историјатом претходних ћаскања, статистикама корисниковог статуса, као и системом бележака којим можете додавати белешке за сваки контакт понаособ.

  - Веб сајт: http://kopete.kde.org

  - Приручник за Копете

К‑речник

  Графичко прочеље за протокол ДИКТ. Омогућава претрагу по речничким банкама података, за речју или синтагмом, а затим приказује одговарајуће дефиниције.

  - Приручник за К‑речник

  - Развојна група ДИКТ‑а: http://www.dict.org/bin/Dict

К‑гет

  Менаџер за преузимање који се интегрише с К‑освајачем. У К‑гету преузимања можете груписати, паузирати и настављати, као и још по нешто.

  - Веб сајт: http://kget.sourceforge.net

  - Приручник за К‑гет

### Сродне информације

- Још неке КДЕ‑ове мрежне програме можете наћи у Екстраопреми КДЕ‑а; погледајте: , одељак .

## Канцеларија

Укључује све програме из пакета К‑офис. Сажетке компоненти налазите у .

## Графика

КДЕ садржи неколико програма у вези с графиком, ПДФ приказивача до програма за снимање екрана. Следи њихов кратак преглед и везе ка даљим информацијама.

К‑уређивање‑боја

  Мали и практичан програм за уређивање палета боја, као и избор и именовање боја. Боје се могу бирати уписивањем хексадекадног РГБ кода, одабиром из мноштва разних боја у програму, или чак хватањем боје било чега на екрану.

  - Приручник за К‑уређивање‑боја

КПДФ

  Напредан ПДФ приказивач за КДЕ, заснован на ИксПДФ‑у. КПДФ пружа мноштво начина претраге документа: стандардни дијалог претраге, филтер сличица, итд. и поседује и друге могућности, попут читања „без руку“.

  - Веб сајт: http://kpdf.kde.org

  - Приручник за КПДФ

К‑приказ

  Приказивач слика који подржава бројне графичке формате, укључујући ЈПЕГ, ГИФ, ПНГ, ТИФФ и многе друге. К‑приказ се сасвим интегрише у КДЕ; нпр. може се угнездити у К‑освајачу ради прегледања слика на локалном рачунару, као и на ФТП сајту или веб серверу, употребом своје подршке за УРЛ‑ове. Остале могућности укључују манипулације сликом као што су увеличавање, ротирање, превртање и црно‑бело.

  - Веб сајт: http://www.ph.unimelb.edu.au/~ssk/kde/kview/

  - Приручник за К‑приказ

К‑снимак

  Програм за снимање екрана. Може да снима слике целе површи, једног прозора или одабране области. Снимци се могу сачувати у разним форматима, укључујући ЈПГ и ПНГ.

  - Веб сајт: http://www.ipso-facto.demon.co.uk/ksnapshot/

  - Приручник за К‑снимак

Колор-сликање

  Једноставан и лак за употребу програм са основним могућностима за сликање (цртање дијаграма, сликање прстом), обраду слика и уређивање икона.

  - Веб сајт: http://kolourpaint.sourceforge.net

  - Приручник за Колор-сликање

Кука

  Интуитивни програм за растерско скенирање. Куком вам помаже да одредите најважније параметре скенирања и нађете одговарајући формат за уписивање и управљање скенираним сликама.

  - Веб сајт: http://kooka.kde.org

  - Приручник за Куку.

### Сродне информације

- Још напредних графичких КДЕ програма налазите у Екстраопреми КДЕ‑а; набројани су под , одељак.

## Мултимедија

Следи кратак преглед неколицине мултимедијских програма.

Џук

  Једноставан музички плејер за КДЕ. Џук је усмерен на листе нумера и метаподатке, допуштајући брзу претрагу расположивих динамичких листа. У могућности спадају дохватање омота за ЦД‑ове са Гугла, интегрисана идентификација фајлова Мјузикбрејнзом преко Интернета, као и подршка више аудио позадина, укључујући Артс, Гстример и Акод.

  - Веб сајт: http://developer.kde.org/~wheeler/juk.html.

  - Приручник за Џук

К‑миксета

  Програм којим можете регулисати јачину звука преко звучне карте, с подршком за неколико звучних драјвера. Миксете су представљене клизачем јачине звука, а за сваку на располагању стоје и основне опције, попут потпуног утишавања звука.

  - Приручник за К‑миксету

Ноатун

  Медија-плејер који може да пушта ВАВ, ОГГ, као и дивИксом кодиране АВИ‑је и друге медијске формате. Ноатун располаже аудио ефектима, шестоструким графичким еквилајзером, заокруженом архитектуром прикључака, мрежном прозирношћу и разним темама.

  - Веб сајт: http://noatun.kde.org

  - Приручник за Ноатун

### Сродне информације

- Додатне мултимедијске програме за КДЕ налазите у Екстраопреми КДЕ‑а, а неки од њих набројани су под , одељак .