Питер
Натол
Том
Алберс

# Увод у гласништво

Подразумевани начин слања брзих порука у КДЕ‑у је ИМ клијентом Копетеом. Копете је вишепротоколски ИМ клијент, што значи да ради са неколико разних протокола, укључујући МСН, џабер, АОЛ и ИРЦ. Има и разне корисне могућности, као нпр. подршку за К‑адресар, метаконтакте, шифровање и још много тога.

Копете, КДЕ‑ов ИМ клијент.
Копете, ИМ клијент.

Копете, КДЕ‑ов ИМ клијент.

## Почетак

Покрените Копете из менија (обично се налази у фасцикли „Интернет“). Кад се покрене требало би да видите прозор са „Копете“ у наслову, меније и траку алатки испод, а затим ваше контакте још испод. Кликом на мени Подешавање и избором опције Подеси Копете... треба да додате неколико налога. Избором опције Налози, требало би да видите списак налога (испрва празан) и опције за додавање нових, измену или уклањање постојећих. Кликом на Додај налог... помоћу чаробњака додајете нови налог. Кад сте додали налог, на њега се можете повезати кликом на одговарајућу икону на дну главног прозора Копетеа. Ово би требало да прикаже контакте у прозору контаката.

## Метаконтакти

Метаконтакти су једна од могућности Копетеа врло смислених кад схватите о чему се ради. Све дотле, они вас нервирају. У основи, метаконтакти су начин ступања у контакт у једној мрежи (као што је МСН), и његовог повезивања с другим контактом у другој мрежи. Ово је корисно кад људи имају контакте у разним мрежама, јер можете ћаскати с њима без потребе да знате под којим су налогом уписани. Ово вам такође омогућава да метаконтактима доделите имена која се не мењају како људи мењају имена на својим налозима. Посебно корисно кад имате посла с контактима који инсистирају на поставци МСН надимка попут „=EF=81=8A“.

Са метаконтактима можете урадити и друге корисне ствари, попут повезивања са уносима у вашем адресару. Погледајте

## ИРЦ

Ћаскање путем Интернета (ИРЦ) настало је много раније од већине других ИМ система, и још се нашироко користи. Углавном је пројектовано за групну комуникацију (многи-многима) у дискусионим форумима званим „каналима“, али допушта и појединачну комуникацију (један-једном).

Канал `#kde` на Фринодовом ИРЦ серверу обезбеђује интерактивно окружење за координисање и подршку парњачки-усмереним пројектима, са посебним нагласком на оне који се односе на бесплатан софтвер и пројекте отвореног кода, као што је КДЕ.

И док Копете има прикључак за ИРЦ и барата и каналима и надимцима, дугогодишњим корисницима ИРЦ‑а може бити дражи клијент пројектован само за ту намену, као што је Конверзација. Подржава могућности као што су додела и одузимање оп‑статуса, забрањивање, лаку измену надимака, посебну подршку канала за лозинке и позивнице, и остале ствари које очекују искусни корисници ИРЦ‑а. Такође је далеко бољи у баратању многопосећеним каналима, као што је нпр. `#debian`. Ако сте досад користили неки други моћан ИРЦ клијент, не би требало да имате никаквих проблема са Конверзацијом.

## Повезивање е‑поште и гласништва

Да ли вам се догађа следеће? Примили сте е‑пошту и желите одмах да реагујете на њу, али не е‑поштом; зато се пребаците на брзогласнички и/или ИРЦ клијент да погледате да ли је пошиљалац на вези путем МСН‑а, џабера или ИРЦ‑а. КДЕ 3.3 је овај поступак умногоме олакшао. Упутство корак‑по‑корак:

Потребни су К‑пошта, К‑адресар и Копете (наместо овога може и Конверзација). Проверите да ли сте К‑пошту подесили тако да потпуно функционише за е‑пошту, а Копете за ИРЦ, џабер и/или МСН, односно протокол по жељи.

Ако е‑пошта стиже од познатог контакта, прво треба да га додате у адресар. То можете учинити десним кликом на адресу и одабиром Додај у адресар.

Ако знате корисников надимак, нпр. на ИРЦ‑у, идите на Копете и тамо на Фајл Додај контакт. У чаробњаку, попуните кућицу на дну Користи КДЕ‑ов адресар за овај контакт, па кликните на Наредно. Одаберите одговарајући унос из адресара за жељени контакт, па опет Наредно. Сада можете поставити приказно име и групу којој припада у Копетеу. На следећем екрану изаберите протокол који треба користити, ако сте поставили више од једног. После тога ће, у зависности од протокола, следити питања на која можете одговорите по вољи.

Мада смо задали одабир из адресара, Копете не повезује аутоматски контакт са адресаром. Зато изаберите контакт, па идите на Уређивање Својства. Под језичком Опште попуните кућицу Има унос у адресару, а затим кликните на ... и одаберите контакт. Затворите оба прозора.

Сада идите у адресар, где кад изаберете контакт, видећете да даје допунско поље Присуство, иза ког следи текуће стање. Оно ће се аутоматски ажурирати кад је контакт одсутан, ван везе, на вези, итд. Потом идите на К‑пошту, изаберите неку другу поруку и вратите се на првобитну (другим речима, поново учитајте текућу поруку), и иза адресе е‑поште сада ћете видети текуће стање контакта.

Ако желите да ћаскате са том особом, само кликните десним на адресу у К‑пошти и изаберите Ћаскај са.... Брзи гласник ће се покренути и отпочети разговор са контактом.