9.5.2009.
4.00.00

# Подршка КДЕ‑у

## Подршка КДЕ‑у

Пројекат КДЕ‑а може наликовати на неизмерну машинерију новопридошлицама. Без сумње, КДЕ више није мали пројекат, али будите уверени да је у свету КДЕ‑а и даље лако урадити нешто „да се рачуна“.

Стално потребни су нови посвећени програмери, графички уметници, инжењери звука, преводиоци и писци документације. Размислите о упуштању у овај узбудљив међународни пројекат, где се ваше име може прочути у свету софтвера.

Успут ћете стећи мноштво пријатеља и познаника, из свих крајева света. Поред тога, задовољство због рада на стварним проблемима, од којег ће користи имати безбројни корисници широм света, и доживљај пројекта који незадрживо напредује, тешко је надмашити. Прикључивањем и подршком КДЕ‑у, полазите на узбудљиво путешествије ка слободној и отвореној алтернативној рачунарској платформи.

## Како отпочети

- Претплатите се на поштанске листе КДЕ‑а које вас занимају.

- Читајте архиве поштанских листа да бисте стекли осећај развоја КДЕ‑а.

- Научите се програмирању у радном оквиру КДЕ‑а, и прикључите пријатељској заједници програмера КДЕ‑а.

## Финансијска подршка

Тим КДЕ‑а напорно ради на стварању најбоље радне површи за уникс оперативне системе. КДЕ је бесплатно доступан, и увек ће такав бити, до последњег реда свог кôда, за све да га преправљају и расподељују. Ако уживате у употреби КДЕ‑а, размислите да пројекат подржите финансијски. Новчани извори су увек добродошли за финансирање његових активности.

Ако вам презаузетост или вештине не дозвољавају да се активно укључите у развој КДЕ‑а, ако то желите, КДЕ можете подржати финансијски.

Уплату пројекту КДЕ можете извршити на три начина: Пејпалом, приватним чеком, или новчаном дознаком. Детаље погледајте на http://www.kde.org/support/support.php.

Ваш прилог биће веома цењен — хвала вам!