# Приручник за Суперкарамбу

Ханс
Карлсон
karlsson.h@home.se
Драган
Пантелић

    falcon-10@gmx.de

превод
2005
Ханс Карлсон
2005-08-04
0.3.5
&FDLNotice;

Суперкарамба је алатка за лако стварање интерактивних виџета на КДЕ површи.

КДЕ
површ
карамба

## Питања, одговори и савети

### Често постављана питања

### Инсталирање

Где могу да нађем РПМ‑ове Суперкарамбе?

Веб сајт Суперкарамбе даје списак кориснички приложених РПМ‑ова за неколико дистрибуција. Други РПМ‑ови које прилажу корисници могу се наћи на http://kde-look.org и Суперкарамбином форуму помоћи.

При компиловању добијам ову грешку:

    Python.h: No such file or directory

Морате да инсталирате пакет `python-devel`. Пошто га инсталирате, поново извршите `./configure` и `make`.

При компиловању добијам ову грешку:

    cannot find -lselinux

Морате да инсталирате пакет `libselinux-devel`. Пошто га инсталирате, поново извршите `./configure` и `make`.

Након извршавања `./configure`, `make` и `make install`, извршни фајл Суперкарамбе није тамо где сам мислио да ће бити. Кад покушам да извршим `superkaramba` из командне линије, каже `наредба није нађена`.

У неким дистрибуцијама `./configure` има подразумевану путању префикса различиту од оне коју бисте очекивали. На пример, у Мандраку је подразумевани префикс `/usr/local/kde`, тако да се извршни фајлови инсталирају у `/usr/local/kde/bin`.

Можете учинити неколико ствари да исправите ово.

Можете извршити `./configure `--prefix=/usr`` да задате префикс по жељи, а затим поновити `make` и `make install`. Или, можете у жељеној фасцикли направити симболичку везу ка инсталираном извршном фајлу. На крају, можете додати инсталациону фасциклу у `$PATH`.

### Опште

Како да се отарасим КДЕ‑овог панела? Мора ли Кикер да остане у погону?

Многе теме зависе од Кикера и без њега неће добро радити. Ако не желите да се Кикер види на површи, можете задати да се аутоматски сакрива. Друго решење је да измените поставку аутоматског сакривања у фајлу `~/.kde/share/autostart/panel.desktop`. За више информација погледајте вики страницу о тајним поставкама.

Могу ли да имам тему системске касете док се извршава Кикерова системска касета?

Боље немојте. Ако покренете тему са системском касетом док је у погону обична Кикерова системска касета, тема ће „покрасти све иконе са прве системске касете. До овога долази зато што су у КДЕ‑у и Гному иконе системске касете заправо мали прозори, и извршава се само један примерак сваког. Ако желите да покренете тему системске касете, морате уклонити системску касету из Кикера.

Како да поставим теме да се аутоматски покрену по покретању сесије?

Укључите КДЕ‑ов подршку за сесије у Контролном центру. Тако ће се тема коју оставите у раду при одјављивању аутоматски бити покренута при следећем пријављивању. За неке теме, мораћете бар једном након покретања да кликнете десним дугметом и поново учитате тему, тако да се поставни фајл упише у вашу домаћу фасциклу.

Друго решење је да направите поставни фајл површи у КДЕ‑овој фасцикли самопокретања.

За стварање поставног фајла површи, отворите неки уређивач и упишите следеће:

    [Desktop Entry]
    Exec=superkaramba {локација фајла теме}.theme
    Name={име теме}
    Type=Application
    X-KDE-StartupNotify=false

Сачувајте ово као `иметеме.desktop` у фасциклу самопокретања `$`KDEHOME`/Autostart/`.

Зашто је опција Уреди скрипту искључена када кликнем десним на тему?

Неке теме Суперкарамбе не садрже питонску скрипту. Ово је нормално, те теме ће и без ње нормално радити. Међутим, ако тема користи питонску скрипту, може се догодити да Суперкарамба не може да је учита. Ово је обично због грешака у питонском коду. Покрените тему из командне линије да видите конкретну поруку о грешци.

Зашто је мени Подешавање теме искључен кад кликнем десним на тему?

Мени Подешавање теме укључен је само ако му је тема додала опције. Неке теме немају никаквих поставних опција или користе другачији метод подешавања.

### Претресање проблема

Теме се покрећу на различитим локацијама при сваком покретању КДЕ‑а.

Затворите све суперкарамба теме, а затим у `$`KDEHOME`/share/config/session/` обришите све фајлове сесија који почињу са `superkaramba`. Поново покрените КДЕ и теме, и требало би да буду на правом месту.

Позадине тема су црне уместо провидне.

Провидност у КДЕ‑у ради само кад је позадина површи центрирана или скалирана тапетна слика. Ако је позадина проста боја или поплочана слика, онда суперкарамба теме неће бити провидне. У Гному је познат проблем да теме имају црну позадину чак и ако је тапет постављен. Нажалост, тренутно не постоји решење. У супротном, требало би да вам тема правилно функционише.

## Заслуге и лиценце

Суперкарамбу написали Адам Гејтгеј adam@rootnode.org и Ханс Карлсон karlsson.h@home.se.

Превео Драган Пантелић falcon-10@gmx.de.

&underFDL; &underGPL;