# Приручник за Арк

Мат
Џонстон
&Matt.Johnston.mail;
Драган
Пантелић

    falcon-10@gmx.de

превод
2000
Мат Џонстон
2004
Енрике Пинто
&FDLNotice;
2009-01-24
2.12

Арк је менаџер архива за КДЕ.

КДЕ
gzip
gunzip
tar
архива
ЗИП
компресовање
ЛХА
kdeutils
Арк

## Увод

Арк је програм за управљање разним форматима архива из окружења КДЕ‑а. Архиве се могу прегледати, распакивати, стварати и мењати унутар Арка. Уме да рукује разним форматима, као што су тар, гзип, бзип2, ЗИП, РАР и ЛХА (ако су инсталирани неопходни програми командне линије).

## Коришћење Арка

### Отварање архива

Архиву у Арку отварате помоћу Отвори... из менија Фајл. Архивске фајлове можете отварати и превлачењем и пуштањем из К‑освајача или Делфина. Формати архива треба да су придружени Арку, тако да можете кликнути десним на фајл у К‑освајачу или Делфину и изабрати Отвори помоћу Арком да га отворите, или изабрати једну од радњи распакивања.

### Рад са фајловима

Пошто отворите архиву, можете вршити разне радње над фајловима унутар ње. Одабиром фајла и коришћењем менија Радња, можете извршити једно од следећег:

- Додај фајл... додаје у архиву фајлове са диска.

- Додај фасциклу... додаје у архиву фасцикле са диска.

- Обриши уклања тренутно изабране фајлове из архиве.

- Распакуј распакује фајл на локацију на диску коју задате.

- Прикажи отвара фајл у придруженом приказивачу.

### Распакивање архива

Пошто се отвори у Арку, архива се може распаковати. За распакивање фајлова из дате архиве, можете изабрати Распакуј из менија Радња. Ово отвара подмени са претходно посећиваним фасциклама, тако да можете изабрати брзо распакивање у једну од њих. Клик на значку на десној страни дугмета Распакуј на траци алатки изводи исту радњу.

Дијалог за распакивање можете отворити кликом на дугме Распакуј на траци алатки, или пречицом Ctrl E. У овом дијалогу можете да одредите где треба распаковати фајлове. Подразумевана локација је фасцикла у којој се налази архива.

Можете задати распакивање фајлова у нову потфасциклу. Подразумевано име потфасцикле биће први део имена архиве, али га можете уредити по жељи. Ако желите да се путање очувају при распакивању, укључите истоимену опцију. Такође можете изабрати да се отвори циљна фасцикла, у К‑освајачу или Делфину, пошто се распакивање заврши.

Ако је на списку архиве истакнут један или више фајлова, такође можете изабрати шта треба распаковати:

- Само изабрани фајлови распакује само изабране фајлове.

- Сви фајлови распакује целокупан садржај архиве.

### Стварање архива и додавање фајлова

Нову архиву у Арку стварате избором Ново из менија Фајл.

Затим можете уписати име архиве, с одговарајућим наставком (`tar.gz`, `zip`, `bz2`, итд.), или изабрати један од подржаних формата са списка Филтер и попунити кућицу Аутоматски изабери наставак имена фајла. За додавање фајлова у архиву, идите на Додај фајл... у менију Радња. Ако желите да додате целу фасциклу, то чините помоћу Додај фасциклу... из истог менија.

Други начин за додавање фајлова у архиву је превлачењем фајла из К‑освајача или Делфина, или са површи, у главни прозор Арка.

## Наредбе

### Мени Фајл

CtrlN Фајл Ново

  Ствара нову архиву.

CtrlO Фајл Отвори...

  Отвара архиву.

Фајл Отвори скорашње

  Даје списак скорашњих архива на избор.

Ctrl Q Фајл Напусти

  Затвара Арк.

### Мени Радња

Радња Додај фајл...

  Позива дијалог за додавање фајлова, у којем можете бирати фајлове. Да изаберете више фајлова, држите притиснут Ctrl и кликћите на њих.

Радња Додај фасциклу...

  Позива дијалог за додавање фасцикли. Само изаберите фасциклу и кликните на дугме У реду.

Радња Обриши

  Уклања тренутно изабране фајлове из архиве.

CtrlE Радња Распакуј Брзо распакуј у...

  Отвара подмени са претходно посећеним фасциклама, тако да можете изабрати ону у коју ћете распаковати.

Радња Прикажи

  Отвара тренутно изабрани фајл у придруженом програму приказивачу.

### Мени Подешавање

Подешавање Прикажи траку стања

  Одређује видљивост траке стања.

Подешавање Подеси пречице...

  Позива дијалог за подешавање пречица, у којем можете одредити пречице с тастатуре за различите ставке менија. За измену пречице, изаберите радњу са списка, а затим жељену пречицу с тастатуре. Кликом на дугме пречице десно задајете нову пречицу — просто притисните жељену комбинацију тастера.

Подешавање Подеси траке алатки...

  Позива КДЕ‑ов стандардни дијалог за подешавање икона на траци алатки.

### Мени Помоћ

&help.menu.documentation;

## Заслуге и лиценца

Арк: © 1997–2008, разни програмери Арка.

### Аутори:

- Хелио Ћисини де Кастро helio@conectiva.com.br

- Георг Роберс Georg.Robbers@urz.uni-hd.de

- Енрике Пинто henrique.pinto@kdemail.net

- Роберто Селбах Теjксеира maragato@kde.org

- Роберт Палмбос palm9744@kettering.edu

- Франсоа Ксавје Дурансо duranceau@kde.org

- компанија Корел (ауторка: Емили Езуст) emilye@corel.com

Документација: © 2000, Мат Џонстон &Matt.Johnston.mail;.

Документацију за КДЕ 3.3 ажурирао Енрике Пинто henrique.pinto@kdemail.net.

Превео Драган Пантелић falcon-10@gmx.de.

&underFDL; &underGPL;

## Инсталирање

### Како набавити Арк

&install.intro.documentation;

### Захтеви

За успешно коришћење Арка, треба вам КДЕ 4.1. Такође су потребни Гнуов `tar` и скорији `gzip` ако желите да Арк управља тар архивама. За руковање даљим форматима архива потребни су одговарајући програми командне линије, као што су `zip`, `unzip`, `ar`, `rar` и `lha`.

### Компиловање и инсталирање

&install.compile.documentation;

&documentation.index;