Кристијан
Вајкхман

# Менаџер фајлова

К‑освајач са једноставним поставкама

## Увод

КДЕ садржи прилагодљив и моћан менаџер фајлова по имену К‑освајач. Помоћу К‑освајача можете урадити шта год наумите са фајловима на рачунару, на мрежи, па чак и са Интернета. К‑освајач има превише могућности да бисмо их овде описали, па ћемо само направити преглед. За више детаља о томе шта све К‑освајач може, погледајте приручник за К‑освајач
преко менија Помоћ Приручник за К‑освајач у К‑освајачу, или се послужите У/И захватом помоћи тако што упишете `help:/konqueror` у траку локације.

## Фасцикле

Кад први пут отворите К‑освајач у режиму управљања фајловима, можете видети два окна: десно је приказ фасцикли, а лево бочна трака. Приказ фасцикли садржи иконе за сваку ставку у текућој фасцикли. Ставке могу бити фасцикле или фајлови. Многи типови фајлова могу се прегледати без покретања програма којим се могу уређивати.
За преглед фајла, држите показивач миша изнад фајла отприлике једну секунду — појавиће се искачући прозор с приказом садржаја фајла и још неких корисних података, као што су величина и који је корисник власник.

Сваку ставку можете отворити кликом (само једним — по подразумеваним поставкама КДЕ не користи двоклик) на икону фајла. Фасцикле се отварају у истом прозору; фајлови или у одговарајућем програму, или ће вас менаџер фајлова питати који програм да позове. На пример, ако нисте поставили обрађивач текста за отварање докумената Мајкрософтовог Ворда, менаџер фајлова вас ће питати шта да уради.

Можете се вратити на последњу отварану фасциклу кликом на дугме Назад, или отићи једну нагоре кликом на дугме Горе.

## Навигациони панел („бочна трака“)

К‑освајачева бочна трака

Кретање кроз фасцикле путем приказа фасцикли може бити непрактично. Бочна трака обезбеђује пречице и посебне функције које олакшавају налажење оног што тражите.

На левој ивици бочне траке налази се бројна дугмад, свако са другачијом иконом:

Маркери

  Пошто К‑освајач (менаџер фајлова) службује и као моћан веб прегледач, пружа и функционалност маркера. Овде ћете наћи исту структуру као у менију Маркери.

Уређаји

  Даље, бочна трака даје списак свих познатих уређаја на рачунару. Ти уређаји могу бити или физички — као хард‑диск, ЦД‑РОМ, флопи — или виртуелни — као удаљена дељења или партиције хард‑диска.

Историјат

  К‑освајач памти веб странице које сте посетили, и набраја их или по датуму или азбучно у стаблу. Понашање можете изабрати десним кликом на ставку Историјат и одабиром Поређај. Леви кликом на ставку (нпр. на www.kde.org) К‑освајач ће вам показати документе које сте посетили. Леви клик на неки документ (нпр. на index.html) отвориће веб сајт у приказу фасцикле.

  Десни клик на ставку историјата, нпр. на www.kde.org index.html , отвара понешто другачији искачући мени: садржаће и ставку Нови прозор, која говори К‑освајачу да отвори сајт у новом прозору.

Домаћа фасцикла

  Ставка Домаћа фасцикла налази се у навигационом панелу бочне траке, где ће бити прва на списку. За њом следе све потфасцикле у домаћој фасцикли. Леви клик на било коју фасциклу са списка отвара ту фасциклу у приказу фасцикли. Алтернативно можете радити и са контекстним менијима фасцикли, правити потфасцикле, итд.

Медија плејер бочне траке

  Пробајте да превучете неки музички фајл, нпр. МП3, ОГГ, или ВАВ, на бочну траку. Фајл ће одмах бити пуштен.

Пратилац вести

  Пратилац вести приказаће прилагодљив списак извора вести. Кликните десним, или на дугме Подеси или на једно од дугмади извора вести (нпр. на КДЕ-вести, које је обично предефинисано), да додате нов извор вести.

Мрежа

  Овде можете прегледати сервисе које обезбеђују други рачунари у мрежи. За правилан рад мора бити покренут демон Лизе. Прегледач мреже допушта вам да видите сву шароликост сервиса које пружа дати рачунар. Такође можете лако прегледати СМБ дељења, ХТТП сајтове, или преносити фајлове преко безбедног ФИСХ слоја.

Корена фасцикла

  На системима типа Уникс, све је организовано у једном стаблу фајл система. То стабло мора имати корен, и ево га овде. Корена фасцикла је сличне функције као Домаћа фасцикла, само што се приказује свака фасцикла на систему уместо ваше домаће.

Сервиси

  Ово је, на неки начин, „остатак“, где прегледате разне ствари. На пример, ако је у ЦД или ДВД уређај убачен аудио ЦД, моћи ћете да сазнате све о њему, па и више од тога преко ставке Прегледач аудио ЦД‑а. (Овом функцијом можете чак компресовати аудио фајлове и сачувати их на хард‑диску.)

## Иконе

За избор само једне ставке држите притиснут тастер Ctrl и кликните на жељену икону. Ако желите да изаберете више од једне, држите притиснут Ctrl и кликћите на иконе које желите. По избору једне или више ставки, можете са њима радити што вам драго. Да бисте преместили или копирали ставке, изаберите их и превуците (држећи притиснуто лево дугме миша) на жељену локацију. Кад пустите дугме миша, изаћи ће мени с понуђеним Премести овде
, Копирај овде
и Повежи овде за изабране ставке, као и Одустани за одустајање од започете радње.

Многе друге радње могу се применити на изабране ставке десним кликом на неку од њих и избором радње из менија који се појави. (Тачан садржај овог менија зависи од врсте изабраних фајлова, због чега се зове „контекстним менијем“).

## Везе и пречице

Као што је претходно поменуто, фајлове и фасцикле можете повезати било где. Повезани фајл ће се појавити и понашати исто као оригинални на другој локацији, али без утрошка додатног простора на диску. На пример, ако од извесног броја докумената само неколицину редовно користите, лако их можете груписати у фасциклу и направити везе у њој.

## Смеће

Пре него што се фајл обрише у КДЕ‑овом менаџеру фајлова, биће премештен у фасциклу `Смеће`, како бисте могли да га вратите ако сте га случајно обрисали. Корпа за смеће приказаће све обрисане ставке. Да бисте неку повратили, изаберите је и преместите на њено првобитно место, као што је описано у . Десним кликом на канту за смеће и избором Испразни смеће неповратно бришете фајлове.

### Сродне информације

- Као што је у уводу споменуто, приручник за К‑освајач има много више информација о расположивим могућностима К‑освајача. Можете га читати кроз К‑центар-помоћи, или уносом `help:/konqueror` у К‑освајачеву траку локације.