Гарднер
Бел

# Умрежавање са Виндоузом

Овај одељак позајмљен је и измењен из фајла `README` о Лизи, Александера Нојндорфа.

КДЕ има два моћна сервера, Лизу (за ЛАН) и Реслизу (за ограничени ЛАН), који се користе за идентификацију ЦИФС и других сервера у локалној мрежи, обезбеђујући функцију сличну „мрежном суседству“ у Мајкрософтовом Виндоузу.

## Како ради

Лиза зависи само од ТЦП/ИП склопа, тако да за њен рад није неопходно подешавање Самбе, али је пакет Самбе ипак зависност. За налажење домаћинâ у локалној мрежи, у поставном фајлу задајете опсег ИП адреса који ће Лиза проверавати. Кад покренете демон Лизе, послаће ИЦМП поруке ехо‑захтева на све ИП адресе из поставног фајла и чекати одзив.

Демон Лизе захтева корена овлашћења за отварање сокета, али када једном успостави сокет, одмах се одриче корених овлашћења.

Лиза се може покренути и помоћу `nmblookup `"*"``.

Ако наредбе `nmblookup` нема на систему, може се наћи на http://www.samba.org, или у пакетима које обезбеђује ваша дистрибуција.

Самбина наредба `nmblookup `"*"`` шаље поруку прикљученој мрежи и сваки домаћин који изводи СМБ сервисе послаће одговор који потврђује да прихвата повезивања.

## Реслиза

Ако мрежа у вашој фирми има строге смернице који се портови могу а који не могу отварати, за комуникацију са другим домаћинима у мрежи мораћете користити Реслизу. Пошто Реслиза не може да пингује целе мреже или адресне опсеге, мораћете сваки домаћин поименце уписати у поставни фајл. Тренутно можете додати до 64 домаћина, и то су адресе које се могу пинговати.

Реслиза ће обезбедити информацију само преко уникс доменског сокета, а не преко мреже. Име сокета је `tmp/resLISa-korisnickoime`, тако да Реслизу безбедно може изводити више корисника на истој машини.

## Подешавање

При покретању Лиза прво рашчлањује поставни фајл у домаћој фасцикли корисника, `$`HOME`/.lisarc`. Ако овај фајл не постоји, Лиза ће потражити системску поставу у `/etc/lisarc`. Ево примера поставног фајла:

    PingAddresses = 192.168.100.0/255.255.255.0;192.168.100.10-192.168.199.19;192.168.200.1;
    PingNames = my_host1;my_host2    # домаћини поименце (неопходни Реслизи)
    AllowedAddresses = 192.168.0.0/255.255.0.0
    BroadcastNetwork = 192.168.100.0/255.255.255.0
    SearchUsingNmblookup = 1         # такође покушај nmblookup
    FirstWait = 30                   # 30 стотинки
    SecondWait = -1                  # покушај само једном
    #SecondWait = 60                 # покушај двапут и чекај 60 секунди
    UpdatePeriod = 300               # ажурирај сваке тристоте секунде
    DeliverUnnamedHosts = 0          # не објављуј неименоване домаћине
    MaxPingsAtOnce = 256             # шаљи до 256 ИЦМП ехо‑захтева одједном

Лиза се такође може графички подесити у Контролном центру (преко К‑менија), под Интернет и мрежа, Прегледање локалне мреже. Међутим, да би се ово поштовало, Лизу треба покренути са прекидачем командне линије `-К`.

### Сродне информације

- За потпуни списка прекидача командне линије и још примера, погледајте цео приручник за Лизу уписивањем `help:/lisa` у К‑освајачу.