Памела
Робертс
Драган
Пантелић

    falcon-10@gmx.de

превод
20.10.2003.
3.2

# Преглед

К‑освајач је напредан менаџер фајлова за КДЕ, с функцијама управљања фајловима почев од простог исецања/копирања и налепљивања, до прегледања локалних и удаљених мрежних фајлова. Садржај фасцикле може бити представљен разноврсним текстуалним и иконским режимима приказа, укључујући и сличице-прегледе садржаја фајла. Својства фајлова и фасцикли лако се могу испитивати и мењати, а програми покретати левим кликом миша.

К‑освајач је веб прегледач сагласан са ХТМЛ‑ом 4.01, са уграђеном подршком за јаваскрипт (Екма‑262), ЦСС (каскадне описе стилова) и двосмерна писма (попут арапског и хебрејског). Подржава безбедно извршавање јаванских аплета, Нетскејпове прикључке за гледање флеша, реалаудија и реалвидеа, и ССЛ за безбедну комуникацију. У напредне могућности спадају и аутоматско допуњавање УРЛ‑ова и формулара, увоз маркера из других прегледача и прегледање са језичцима.

К‑освајач је такође изврстан свеобухватан ФТП клијент.

К‑освајач је универзални програм за приказивање, способан да приказује слике и документе без потребе за покретањем других програма. Ово омогућава угнежђивање компонената (к‑делова) из других програма — из К‑приказа за приказ слика, КДВИ‑ја за приказ ДВИ‑ја, К‑гоствјуа за постскрипт документе, те из разних програма К‑офиса за њихове типове докумената.

К‑освајач је потпуно прилагодљив програм који свако може подесити према својим потребама, од мењања општег стила и величина текста и икона, до избора ставки које се појављују у траци менија, мењања броја и положаја трака алатки, па чак и дефинисања нових комбинација тастера за пречице. Различити поставни профили могу се сачувати за лако призивање када су потребни.