# Увод

Октета је једноставан уређивач за сирове податке из фајлова. Подаци се дају традиционалним приказом са две колоне: једном са бројевним вредностима, другом са додељеним знаковима. Уређивати се може и у колони са вредностима и у колони са знаковима. Поред уобичајених уређивачких способности, Октета пружа и мали скуп специјалних алатки, као што су табеларно набрајање декодирања према уобичајеним типовима података, табеларно набрајање свих могућих бајтова са знаковним и вредносним еквивалентима, информативни приказ статистике, и алатку за филтрирање. Измене над учитаним подацима могу се неограничено опозивати и понављати.