# Подешавање инфрацрвених даљинских управљача у КДЕ‑у

Гав
Вуд

    gav@kde.org

Драган
Пантелић

    falcon-10@gmx.de

превод
2004-01-02
1.0
2004
Гав Вуд
&FDLNotice;

Подешавање КДЕ‑ЛИРЦ‑а, инфраструктуре за употребу инфрацрвених даљинских управљача у КДЕ‑у.

КДЕ
Иркик
КДЕ‑ЛИРЦ
КЦМ‑ЛИРЦ
ЛИРЦ

## Увод

### Захтеви

За коришћење радног оквира КДЕ‑ЛИРЦ‑а, на рачунару мора бити инсталиран ЛИРЦ. Ако се све правилно подеси, икона Иркика у системској касети засветлеће црвено. У супротном, биће сива и прецртана.

За више информација о ЛИРЦ‑у, посетите веб сајт пројекта www.lirc.org.

## Коришћење

Постава је подељена у неколико секција. Списак лево набраја даљинске управљаче и режиме. Избор на том списку одређује садржај списка скроз десно, који показује свезе дугмади и радњи. Пребацивањем главног језичка на Доступни управљачи добићете списак програма и даљинских управљача препознатих по напредној функционалности; неки подаци се могу видети и избором једне од ставки.

### Даљински управљачи и режими

Сваки даљински управљаш има неколико режима. Вишеструки режими омогућавају да исто дугме обавља различите радње у различитим ситуацијама, тако да се управљач са ограниченим бројем дугмади може користити за више намена. Добар пример су вишенаменски даљински управљачи за ТВ/видео/сателит/ДВД — пре него да имају различиту дугмад за сваки од ових уређаја, постојећим скупом дугмади може се управљати само тренутно изабраним уређајем.

Даљински управљач може да буде највише у једном режиму у истом тренутку (а може да не буде ни у једном). „Подразумевани режим“ је онај режим у коме се даљински управљач покреће, и у који нормално одлази по ресетовању. Ово се може подесити дугметом Уреди....

Списак садржи све даљинске управљање откривене на систему. Режими се могу додавати и уклањати избором жељеног управљача и дугмадима Додај... и Уклони испод списка. Режими се могу преименовати „у реду“ по уобичајеном систему КДЕ‑а — прво изаберите режим са списка, па после кратке задршке поново кликните на њега. Дугме Уреди... омогућава уређивање имена режима и дефинисање иконе која ће се појавити у системској касети по уласку у тај режим.

### Свезе дугмади и радњи

Свеза дугмета и радње (краће „радња“) одређује какав ће ефекат произвести притисак на дугме. То може бити пребацивање режима, покретање програма или извршавање радње у програму (преко д‑буса).

Радње могу бити придружене неком режиму даљинског управљача, када ће имати дејства само ако је управљач у том режиму. Радње се такође могу изместити из било ког режима, када ће имати исто дејство без обзира на то у ком се режиму управљач тренутно налази.

За додавање свезе дугмета и радње просто кликните на Додај.... Радњу можете уклонити тако што је изаберете и кликнете на дугме Уклони. Радње се могу уређивати дугметом Уреди..., и премештати у друге режиме превлачењем на жељени режим на списку управљача и режима.

Радње се могу попунити и „аутоматски“, што је згодно када имате подржани даљински управљач и желите да мапирате његову дугмад на функције подржаног програма. КДЕ‑ЛИРЦ ће покушати да поклопи дугмад и функције за вас, мада ћете вероватно морати да их додатно наштелујете.

### Доступни управљачи

Постоји још један језичак, по имену Доступни управљачи. Под њим су набројани програми и даљински управљачи које КДЕ‑ЛИРЦ препознаје. КДЕ‑ЛИРЦ такође може да користи неподржане управљаче и програме, али тада функција Аутоматски попуни... неће радити најбоље (или неће уопште).

Кликом на неку ставку можете видети податке о њој, попут имена аутора.

## Заслуге и лиценце

Радни оквир КДЕ‑ЛИРЦ‑а: © 2004, Гав Вуд gav@kde.org.

Документација: © 2004, Гав Вуд gav@kde.org.

&underFDL; &underGPL;

## Инсталирање

&install.intro.documentation; &install.compile.documentation;