Памела
Робертс
Драган
Пантелић

    falcon-10@gmx.de

превод
22.9.2002.
3.1

# Прикључци

## Нетскејпови прикључци

К‑освајач тренутно подржава прикључке за Нетскејп 4.х.

Одабир Подешавање Подеси К‑освајач...Прикључци даће вам дијалог са две странице под језичцима: Скенирање и Прикључци.

Страница Скенирање управља начином на који КДЕ тражи Нетскејпове прикључке. То може бити или ручно притиском на дугме Потражи прикључке, или аутоматски на сваком покретању КДЕ‑а.

Скенирају се фасцикле набројане на списку Фасцикле, тако што се траже фајлови са наставком `.so`, који садрже кôд прикључака. За сваки такав фајл испитује се које МИМЕ типове подржава. Затим се стварају дефиниције пронађених МИМЕ типова у корисниковој фасцикли `~/.kde/share/mimelnk`, како би и други програми постали њих свесни.

Страница Прикључци приказује пронађене Нетскејпове прикључке, наводећи за сваки од њих МИМЕ типове и наставке имена фајла по којима се препознају.

Дијалог такође садржи кућицу Глобално активирај прикључке, којом можете укључити или искључити прикључке који могу бити садржани у ХТМЛ страницама (јер се могу сматрати безбедносним ризиком).

## К‑освајачеви прикључци

Пакет `kdeaddons` садржи неколико корисних прикључака који садејствују са К‑освајачем на разне начине. Доле је дато кратко објашњење о сваком, а детаљније информације могу се добити прегледањем секције Прикључци у Центру помоћи КДЕ‑а.

превод веб странице

  Користи сајт Алтавистиног Бабелфиша да преведе текућу ХТМЛ страницу на било који од понуђених језика. Може се покренути помоћу Алатке Преведи веб страницу.

филтер приказа фасцикле

  Овим управљате преко Алатке Филтер приказа, где можете изабрати по типу ставке које се приказују у фасцикли.

приказивач ДОМ стабла

  Избор Алатке Прикажи ДОМ стабло отвара нови прозор са објектним моделом документа (ДОМ‑ом) текуће ХТМЛ странице.

оверивач ХТМЛ‑а

  Покреће се помоћу Алатке Овери веб страницу Овери ХТМЛ (слањем). Користи В3Ц‑ов оверивач ХТМЛ‑а над тренутном страницом. Врло корисно при изради веб страница.

оверивач ЦСС‑а

  Покреће се помоћу Алатке Овери веб страницу Овери ЦСС (слањем). Користи В3Ц‑ов оверивач ХТМЛ‑а над каскадним описом стила текуће веб странице.

поставке ХТМЛ‑а

  Изаберите Алатке Поставке ХТМЛ‑а да укључите и искључите разне поставке ХТМЛ‑а без посезања у дијалог за подешавање.

галерија слика

  У режиму менаџера фајлова можете одабрати Алатке Направи галерију слика... да створите ХТМЛ страницу са сличицама за све слике у текућој фасцикли. Подразумевано име ХТМЛ странице је `images.html`, а сличице се стављају у нову фасциклу `thumbs`.

измењивач корисничког агента

  Изаберите Алатке Промени идентификацију прегледача за мени из којег можете променити ниску корисничког агента без посезања у дијалог за подешавање.

архивирање веб странице

  Позвана помоћу Алатке Архивирај веб страницу..., ова алатка ствара архивски фајл (`.war`) за тренутно приказану веб страницу, укључујући и све слике. Кликните левим на име архивског фајла да прикажете сачувану страну.

медија плејер навигационог панела

  Прост медија плејер, угнежђен као страница са језичком у навигационом панелу. На њу можете превући песме или филмове да бисте их пустили.