# Приручник за К‑миксету

Мат
Џонстон

    &Matt.Johnston.mail;

Кристијан
Ескен

    esken@kde.org

програмер
Хелио
Ћисини де Кастро

    helio@kde.org

програмер
Штефан
Шимански

    1Stein@gmx.de

програмер
Лори
Вотс

    &Lauri.Watts.mail;

прегледач
Драган
Пантелић

    falcon-10@gmx.de

превод
1996
2005
Кристијан Ескен и Мат Џонстон
&FDLNotice;
2007-01-05
2.6.1

К‑миксета је програм којим можете мењати јачину звука са звучне карте.

Упозорење: приручник се тренутно односи на старију верзију К‑миксете, ону која је стизала са КДЕ‑ом 3.5.

КДЕ
К‑миксета
kdemultimedia
звук
гласност
миксета

## Увод

Упозорење: приручник се тренутно односи на старију верзију К‑миксете, ону која је стизала са КДЕ‑ом 3.5.

К‑миксета је КДЕ‑ов програм за миксету звучне карте. Иако мали, свеобухватних је могућности. Даје вам на управљање све звучне карте на рачунару.

К‑миксета подржава неколико платформи и звучних драјвера:

- Звучне карте са алса драјверима.

- Све ОСД платформе. Непосредно испробани су Линукс, ФриБСД, НетБСД и БСДи.

- Рачунари под Соларисом.

- Рачунари под Ајриксом

- Рачунари под ХП‑Уксом.

Ако су инсталирани и алса и ОСД драјвери, К‑миксета ће користити алса драјвер.

## Рад са К‑миксетом

### Основе

К‑миксета се лако користи. Свака контрола миксете коју обезбеђује звучна карта представљена је клизачем јачине. Моно‑контроле имају један клизач, а стерео контроле могу имати један или два, по вашем избору. На дну прозора К‑миксете стоји клизач панирања. Ако има више од једне звучне карте, на врху прозора биће приказан списак одакле их можете бирати. Главни прозор К‑миксете. Главни прозор К‑миксете.

Прозор може садржати до три различита одељка с контролама звучне карте: Излаз, Улаз и Прекидачи. Они садрже клизаче јачине, прекидаче за укључивање и искључивање снимања и пуштања, и бираче вишеструког избора.

- Излаз: контроле које су највероватније везане за пуштање, попут главне контроле јачине.
- Улаз: контроле које су највероватније везане за снимање, попут хватања.
- Прекидачи: контроле којима се само укључује и искључује функционалност (попут +20 dB појачања микрофона), и контроле вишеструког избора (попут избора улаза за микрофон).

Поред контрола јачине, К‑миксета показује и лампице. Њихове боје означавају:

- зелена: лампица се односи на пуштање
- црвена: лампица се односи на снимање
- жута: лампица за специјалне способности звучне карте

Свака боја може бити у два вида: осветљена лампица значи укључено, а неосветљена искључено.

### Контроле јачине звука

Контроле јачине звука у одељцима Излаз и Улаз, одозго надоле: Контрола јачине звука (одељак Улаз). Контрола јачине звука (одељак Улаз).

- Икона која представља функцију контроле.
- Показивач јачине звука (опционо).
- Зелена лампица за утишавање, преко које можете искључити контролу (светло се угаси/затамни) или је укључити (светло се упали/осветли).
- Клизач за контролу звука (етикету клизача можете сакрити, ако миксета заузима сувише простора на екрану).
- Ако контрола подржава снимање, даваће црвену лампицу снимања. Ако је осветљена (светлоцрвено), контрола је изабрана на снимање. Ако је затамњена (тамноцрвено), контрола није изабрана за снимање.

Контрола јачине са прекидачем за снимање (одељак Излаз). Контрола јачине са прекидачем за снимање (одељак Излаз).

Већина контрола има контекстни мени, који се добија десним кликом на контролу или икону уређаја. Мени може садржати неколико ставки, али се приказују само оне које се могу применити.

Раздвоји канале

  Приказ једног или два клизача. Применљиво само на стерео уређаје. Десни клизач управља јачином звука десне стране, а леви леве стране.

Искључено

  Искључује или укључује уређај.

Сакриј

  Ако немате намеру да подешавате дати уређај, можете га сакрити овом опцијом. Ако желите опет да га прикажете, то можете урадити само опцијом Канали (види испод).

Подеси глобалне пречице...

  Уређајем можете управљати и помоћу тастатуре. Овом опцијом позивате КДЕ‑ов дијалог за подешавање пречица. У њему можете дефинисати тастере за појачавање и утишавање звука и искључивање уређаја. Тастери су глобални и раде и кад је К‑миксета минимизована или усидрена.

Канали

  Добићете дијалог у којем можете подесити канале које желите да видите, по одељцима (Излаз, Улаз, Прекидачи).

Прикажи траку менија

  Ова опција није посебна по уређају, већ утиче на прозор миксете. Њоме можете сакрити и приказати траку менија. Ово можете урадити и притиском на пречицу (обично CtrlM).

### Прекидачи и бирачи вишеструког избора

Контроле у одељку Прекидачи састоје се од лампице и кратке етикете која описује функцију. Овај одељак такође може садржати бираче вишеструког избора. Имајте у виду да су ове контроле често веома специјалне, тако да обично нису потребне просечном кориснику. Контекстни мени садржи већ описане уносе Канали и Прикажи траку менија. Прекидачи и бирачи вишеструког избора (одељак Прекидачи). Прекидачи и бирачи вишеструког избора (одељак Прекидачи). Сетите се да се црвене лампице односе на снимање, а жуте на специјалне способности звучне карте. Горњи снимак екрана приказује слева надесно: пригушена лампица излаза ИЕЦ 958 (жуто значи специјална контрола), осветљена лампица миксете (црвено значи у вези са снимањем), пригушена лампица у вези са снимањем, осветљена специјална контрола и један бирач вишеструког избора (излазна путања ПЦМ‑а и искључивање). Ако нисте сигурни у значење неке контроле, распитајте се код издавача драјвера звучне карте (за већину линукс дистрибуција то је Алса).

### Клизач панирања

Овим клизачем можете одређивати расподелу звука између левог и десног звучника. Клизач делује на главну јачину звука. Средњи положај је подразумевани. Повлачењем клизача улево утишава се звук десног звучника, а удесно левог. Ово наравно може бити и обрнуто, ако су вам звучници погрешно размештени.

Код окружујућих система, имајте у виду да главни уређај често утиче само на предње звучнике. Ово је ограничење драјвера звучне карте.

Ако звучна карта нема главни уређај, К‑миксета може покупити неки други — то углавном бива контрола таласа или ПЦМ‑а.

### Подешавање опција

За подешавање опција идите на Подешавање Подеси К‑миксету... на траци менија. Тамо можете подесити:

Спусти се у системску касету

  Ако је попуњено, К‑миксета ће пристати у системску касету када се кликне на дугме за затварање прозора. У супротном, К‑миксета ће бити напуштена. Имајте у виду да после напуштања нећете моћи да управљате јачином звука путем пречица са тастатуре.

Омогући контролу јачине у системској касети

  Ако је укључено, леви клик на К‑миксетину икону системске касете приказаће искачући прозор са контролом јачине примарног уређаја (тренутно не можете одредити који је то, већ га К‑миксета бира аутоматски). Ако је искључено, леви клик на икону обнавља главни прозор К‑миксете.

Прикажи подеоке

  Приказује цртице за обележавање положаја клизача.

Прикажи етикете

  Приказује етикету за сваки звучни уређај. Без обзира да ли је ово укључено, исти податак можете видети надношењем показивача над икону уређаја.

Обнови јачине по пријављивању

  Задаје да КДЕ по пријављивању обнавља јачине звука, забележене кад сте се последњи пут одјавили. Ако оперативни систем сам уписује јачине, можда ово вам можда неће требати (али је свеједно потребно на рачунарима са више корисника).

Вредности јачине:

  Изаберите да ли ће се и како приказивати јачина звука: никакве, апсолутне или релативне.

Усмерење клизача:

  Овом опцијом можете окренути садржај главног прозора К‑миксете за 90 степени. Окрећу се клизачи, текстови и све друго што може. Из овога се изузима пре свега трака менија, бирач миксете (ако је приказан), клизач панирања и бирачи вишеструких избора.

## К‑миксетин панелски аплет

Аплетски панел алтернативно сучеље за К‑миксету. Можете га додати на КДЕ‑ов панел избором Додај аплет на панел... из менија панела или контекстног менија. Затим изаберите Звучна миксета и кликните на Додај на панел, или двокликните на Звучна миксета.

С аплетом К‑миксете углавном можете радити као и са главним прозором, укључујући и контекстни мени. Због ограниченог простора на панелу постоје неке разлике:

- Главни мени није доступан.
- Ако има више звучних карти, не можете променити миксету пошто је изаберете на почетку.
- Нема иконе системске касете. Ако желите да је користите, морате додатно покренути К‑миксету преко К‑менија.
- Иконе су доступне само ако је панел довољно велик.
- Не приказују се етикете имена уређаја.
- Аплет се подешава преко менија панела. Ту можете подесити боје и усмерење клизача.
- Нема аутоматског уписивања јачине звука. Ако желите да јачине буду сачуване на одјављивању, ради каснијег обнављања, такође морате покренути К‑миксету преко К‑менија.

## Напредне могућности К‑миксете

Ово поглавље описује функционалност К‑миксете намењену искусним корисницима. Већини никада неће затребати оно што описује ово поглавље, те га слободно можете прескочити.

### ДКОП сучеље

Понекад желите да урадите нешто специјално, попут управљања миксетом из другог програма или гашења главног уређаја сваког дана у 22.00. К‑миксета поседује ДКОП сучеље које вам омогућава да постигнете много уз минимум напора. Можете покренути шкољку и уписати ``dcop kmix`` да започнете истраживање К‑миксетиних ДКОП сучеља. Њих чине:

``Mixer0``

  Допушта манипулисање првом миксетом. Можете поставити јачину звука, променити баланс, добавити име миксете, и још много тога. Ако желите да истражите све могућности, упишите ``dcop kmix Mixer0``. У случају да је инсталирано више звучних карти, постоји још уноса попут ``Mixer1``, итд.

``kmix-mainwindow#1``

  Овом наредбом може се контролисати прозор К‑миксете. Можете сакрити и приказати прозор, променити му величину, и још много тога. Ако желите да истражите све могућности, упишите ``dcop kmix kmix-mainwindow#1``.

### Примери ДКОП‑а

``dcop kmix kmix-mainwindow#1 hide``

  Сакрива прозор К‑миксете. Употребите ``dcop kmix kmix-mainwindow#1 show`` или икону системске касете да га опет прикажете.

``dcop kmix kmix-mainwindow#1 resize 1 1``

  Смањује прозор К‑миксете на најмању могућу величину. То је величина при којој ће се сви клизачи и остали елементи сучеља уклопити у прозор.

``dcop kmix kmix-mainwindow#1 resize 1 1``

  Саопштава име прве миксете, на пример `Sound Fusion CS46xx`.

``dcop kmix Mixer1 setVolume 0 10``

  Поставља јачину звука друге миксете, уређај 0, на 10 процената. Уређај 0 је често главни уређај, али не увек. Ако желите да утишате (први) главни уређај на другој звучној карти, можете употребити ``dcop kmix Mixer1 setMasterVolume 0``.

Ове наредбе можете извршити непосредно у шкољци покренутој унутар КДЕ‑а. Ако ДКОП наредбе желите да извршите с неког другог места, на пример из крон скрипте, треба да дефинишете променљиву окружења `DCOPSERVER`, чија се вредност се може прочитати из првог реда фајла `~/.DCOPserver_hostname_:0`. На пример:

    #!/bin/sh
    DCOPSERVER=`cat /home/yourhome/.DCOPserver_yourhostname_:0 | grep local`
    export DCOPSERVER
    dcop kmix Mixer0 setMasterVolume 0

### Савети и трикови

#### Истовремено коришћење алса и ОСС драјвера

К‑миксета под Линуксом може да користи или алса или ОСС драјвер, али не оба. Ако су вам заиста потребна оба истовремено (врло ретка ситуација), можете учините следеће. Напустите К‑миксету и додајте следећи ред у фајл `kmixrc`, у глобалном одељку поставе:

    MultiDriver=true

Поново покрените К‑миксету. Кад кликнете на Помоћ Информације о хардверу, под Звучни драјвери у употреби: требало би да видите `ALSA0.9 + OSS`, и Активиран експериментални режим вишеструких драјвера.

Вероватно ћете видети све миксете удвојене.

За ову врсту поставе не пружамо подршку.

## Заслуге и лиценца

Главни програмери:

- © 1996–2000, Кристијан Ескен

- © 2000–2003, Кристијан Ескен и Штефан Шимански

- © 2003–2005, Кристијан Ескен и Хелио Ћисини де Кастро

Доприносиоци:

- Кристијан Ескен esken@kde.org

- Штефан Шимански 1Stein@gmx.de

- Пол Кендал paul@orion.co.nz (пренос на СГИ)

- Золтан Шебешћен szoli@digo.inf.elte.hu (поправке за ФриБСД)

- Жан Луј Фаро jlf@essi.fr (поправке за Соларис)

- Ник Лопез kimo_sabe@usa.net (пренос на Алсу)

- Хелге Делер deller@gmx.de (пренос на ХП‑Укс)

- Ленарт Аугустсон augustss@cs.chalmers.se (поправке за *БСД)

Документација: © 2000, Мат Џонстон &Matt.Johnston.mail;.

2003. ажурирао према издању К‑миксете 1.91 Кристијан Ескен esken@kde.org.

2005. ажурирао према издању К‑миксете 2.2 Кристијан Ескен esken@kde.org.

Јула 2005. ажурирао према издању К‑миксете 2.6 Кристијан Ескен esken@kde.org.

На основу документације Кристијана Ескена esken@kde.org.

Превео Драган Пантелић falcon-10@gmx.de.

&underFDL; &underGPL;

## Инсталирање

### Како набавити К‑миксету

&install.intro.documentation;

### Захтеви

Очигледно, К‑миксета је од користи само ако имате звучну карту. Подржава више платформи и звучних драјвера:

- Све ОСД платформе. Непосредно испробани су Линукс, ФриБСД, НетБСД и БСДи.

- Рачунари под Соларисом.

- Рачунари под Ајриксом

- Звучне карте са алса драјверима.

- Рачунари под ХП‑Уксом.

### Компиловање и инсталирање

&install.compile.documentation;