# Контролни центар

Контролни центар

Контролни центар

Контролни центар је главно место за измену поставки у вези са целокупним окружењем КДЕ‑а. Можете га отворити помоћу ставке Контролни центар у К‑менију, или извршавањем наредбе `kcontrol` у командној линији.

Поставке су подељене у неколико главних категорија, од којих свака садржи неколико страница с поставкама. За приказ одређене странице, проширите главну категорију кликом на дугме + до ње, а затим кликните на име странице коју желите. Она се затим појављује десно, где до миле воље можете мењати поставке. Ниједна измена неће ступити на снагу док не кликнете на дугме Примени. Ако након извршених измена одлучите да вратите поставке какве су биле, само кликните на дугме Ресетуј.

Ако вам треба додатна помоћ око странице, идите на њу и кликните на језичак Помоћ. Ако желите да погледате и приручник за Контролни центар, идите на Помоћ Приручник за Контролни центар.

Џесика
Хол
&J.Hall.mail;

## Изглед и теме

Овде ћете наћи поставке које мењају изглед КДЕ‑ове површи и програма.

Позадина

  Овај одељак управља бојом или сликом постављеном за позадину површи. Поставке се могу применити на све виртуалне површи или само на једну одређену. Широк избор тапета за позадину стиже са КДЕ‑ом, а можете убацити и своје личне.

Боје

  Овде можете мењати боје КДЕ програма. Подразумевано су разнолике шеме боја већ инсталиране са КДЕ‑ом, а додатне можете наћи на www.kde-look.org. Можете направити и сопствене боје. Овде такође можете прилагодити контраст и одабрати да ли да се КДЕ боје користе за не-КДЕ програме, ради доследнијег целокупног изгледа.

Фонтови

  Овде можете управљати разним поставкама фонтова за КДЕ програме. Можете такође прилагодити поставке омекшавања, укључујући и опсег величина фонтова које из њих треба изузети.

Иконе

  Овај одељак управља темама икона и осталим поставкама везаним за њих. Нове теме икона могу се преузети са www.kde-look.org и одавде инсталирати. Обратно, можете уклањати теме тако што их истакнете на списку и кликнете на Уклони. Такође можете поставити величину икона за разне потребе у КДЕ‑у, и ефекте који ће се на њих примењивати.

Одзив при покретању

  Овде можете одредити коју врсту одзива показивача и траке задатака желите при покретању програма. Такође можете подесити дужину трајања одзива. На пример, подразумевана поставка је скакутајући показивач са трајањем до 30 секунди, или док се програм не учита.

Чувар екрана

  Овде можете подесити опције чувара екрана: време после којег се покреће, и да ли захтева лозинку за откључавање екрана.

Уводни екран

  Овде можете инсталирати, уклањати и испробавати уводне екране који се појављују при покретању КДЕ‑а . Још уводних екрана може се преузети са www.kde-look.org.

Стил

  Ова секција омогућава измену стила виџета. Са КДЕ‑ом долазе разни стилови, а још њих може се преузети са www.kde-look.org. Овде исто тако можете укључити или искључити опције сучеља, као што су прозирни менији, приказивање икона на дугмадима и облачиће. Неки стилови имају више поставних опција од других.

Менаџер тема

  Овде можете направити и управљати темама сачињеним од личних поставки. Оне су комбинација позадине површи, боја, КДЕ‑ових стилова виџета, икона, фонтова и жељеног чувара екрана. На овај начин можете сачувати своје омиљене „изгледе“, и применити их једним кликом дугмета миша.

Декорација прозора

  Овде можете подесити декорације прозора. Можете изменити стил, као и задати посебне положаје дугмади. Неке декорације прозора имају више поставних опција од других.

### Сродне информације

- Ако Контролни центар нема жељену поставку, можда ћете морати да ручно уредите поставни фајл. Погледајте за више информација како се то ради.

- Ако уживате у мењању изгледа КДЕ‑ове површи причињава, мноштво тема и стилова можете наћи на www.kde-look.org.

Џесика
Хол
&J.Hall.mail;

## Површ

Овде ћете наћи поставке за подешавање изгледа и понашања површи КДЕ‑а.

Понашање

  Овде можете подесити понашање површи. У њега спадају опције попут приказа или скривања икона на површи, приказивања облачића и распоређивања икона. Такође можете прецизирати да ли желите да на површи видите прегледе посебних врста фајлова, и које за које уређаје желите да видите иконе.

Вишеструке површи

  Овде подешавате број виртуелних површи (радних простора) које желите, а како желите да се зову. КДЕ подразумевано даје 4 виртуелне површи, а можете подесити и до 20. Можете и укључити пребацивање између виртуелних површи помоћу клизачког дугмета на мишу.

Панели

  Овде можете изменити опције Кикера и других КДЕ‑ових панела. У опције спадају величина, положај, дужина и скривање. Изглед панела можете изменити и помоћу прозирности, позадинских слика и увеличања икона. Ово је такође место где подешавате разне опције менија, укључујући и за које програме желите да буду приказани у К‑менију.

Трака задатака

  Модул траке задатака омогућава подешавање опција везаних за њу. Можете подесити да ли се приказују прозори са свих површи, груписање сличних задатака и које су радње додељене дугмадима миша.

Понашање прозора

  Овде подешавате опције везане за понашање К‑вина, КДЕ‑овог менаџера прозора. К‑вин је изузетно прилагодљив и има напредне могућности као што су спречавање крађе фокуса и различите смернице фокуса, на пример, фокус прати миш. Такође можете подесити радње које желите да доделите одређеним тастерима и догађајима миша.

Посебно по прозору

  Ово је напредни дијалог за подешавање у коме можете поставити опције понашања посебних прозора. Постоји мноштво опција за фино подешавање распореда прозора, укључујући нпр. положај на екрану где желите да се прозор прикаже, и да ли треба да се види на траци задатака или пејџеру. Прозоре можете изабирати по програму, или чак по одређеној улози унутар програма.

Џесика
Хол
&J.Hall.mail;

## Интернет и мрежа

У овој секцији подешавате поставке везане за Интернет и рад у мрежи са под КДЕ‑ом.

Поставке повезивања

  Овде можете поставити напредне мрежне опције, као што су прековремена при повезивању са сервером. Обично је најбоље оставити подразумеване вредности, осим ако заиста знате шта радите.

Дељење површи

  Дељење површи омогућава да позовете некога да учествује у вашој сесији крај вас, или да се даљински пријавите на свој рачунар са друге локације. Тада ћете се, ради управљања површи преко мреже, послужити ВНЦ клијентом, какав је КДЕ‑ов програм за удаљено повезивање на површ. Изузетно корисно када желите да помогнете неком да изврши одређени задатак.

  Овде можете правити позивнице, управљати њима, као и поставити безбедносну смерницу за непозване везе. Такође можете подесити да ли да се приказује слика позадине, и на којем порту ће сервис „ослушкивати“.

Дељење фајлова

  Овде можете подесити дељење фајлова путем Самбе (под Мајкрософтовим Виндоузом) и НФС‑а (под Униксом). За вршење измена у овом модулу треба вам корена (администраторска) лозинка. Овде бисте подесили да ли је и којим корисницима дозвољено дељење фајлова без познавања корене лозинке. Такође можете подесити жељене фасцикле за дељење, тип дељења, и коме је допуштено да их види.

Прегледање локалне мреже

  Овде можете подесити опције везане за прегледање мрежних дељења у К‑освајачем. К‑освајач може да претражује бројна мрежна дељења и рукује удаљеним фајловима као да су на локалном рачунару. Такође можете подесити да памти пожељно корисничко име и лозинку за повезивања ка виндоуз дељењима (Самба). Можете одредити и које врсте мрежних дељења желите да прегледате, укључујући ФТП, НФС и СМБ.

Ћаскање у локалној мрежи

  Овај модул омогућава подешавање опција везаних за уникс демон `talk`. То је врло једноставан програм за мрежно ћаскање који ради у терминалу, пројектован за ћаскање преко локалне обласне мреже (ЛАН‑а). У његове могућности спадају постављање „аутоматске секретарице“, која ће вам е‑поштом слати примљене поруке, или прослеђивање порука ка другој локацији.

Прокси

  Овде ћете подесити КДЕ да се радије повеже на прокси сервер него директно на Интернет. Још једном, обично је боље да ове опције оставите на подразумеваним вредностима, осим ако заиста знате шта радите. Ако заиста користите прокси сервер, администратор ваше мреже је онај који зна детаље које овде треба да попуните.

Самба

  Модул за подешавање Самбе захтева корену или администраторску лозинку. Ово је алатка за напредно подешавање, која вам омогућава управљање Самбином безбедности, дељењима, корисницима и штампачима, путем интуитивног графичког сучеља. То је моћна алатка са подршком за подешавање свега — од простог дељења фајлова и штампача, до коришћења самба сервера као контролора домена Виндоуза НТ.

Откривање сервиса

  Можете поставити прегледање сервиса зироконфом. На пример, можете да прегледате локалну мрежу користећи вишепреносни ДНС.

веб прегледач

  У овом модулу ћете подесити опције у вези са К‑освајачем као веб прегледачем. То су уобичајене опције које бисте очекивали од веб прегледача, као подешавање колачића, кеша и историјата, а исто тако и секције за измену пречица са тастатуре, прикључака и фонтова.

Бежична мрежа

  Овде можете поставити различите профиле за картицу бежичне, ради брзог пребацивања поставки ако се повезујете на више мрежа. Можете да изаберете профил који ће бити учитан при покретању КДЕ‑а.

Џесика
Хол
&J.Hall.mail;

## Компоненте КДЕ‑а

У овој секцији можете мењати напредне опције КДЕ‑а, као што су придружења фајловима и подразумевани програми.

Бирач компонената

  Бирач компоненти омогућава избор подразумеваних програма које желите да користите за различите сервисе. Можете дефинисати шта ће бити клијент е‑поште, угнежђени уређивач текста, брзи гласник, емулатор терминала, менаџер фајлова и веб прегледач. Ако бисте радије користили Икс‑терм, Вим или Мозилу, ово је место за задавање тих поставки.

Придружења фајловима

  Овде подешавате све што се тиче придружења фајловима. Можете изабрати тип фајла и одредити програме којима желите да га можете отварати. Такође можете бирати иконе којима ће типови фајлова бити представљени, и да ли да се фајлови приказују у угнежђеном или издвојеном приказивачу.

Менаџер фајлова

  Овде можете подесити понашање К‑освајача у режиму менаџера фајлова. Међу опцијама су фонтови и величине фонтова, прегледи разних мрежних протокола и контекстни менији. К‑освајач је крајње моћна и прилагодљива алатка за управљање фајловима, са безбројним опцијама. За више информација погледајте приручник за К‑освајач.

Перформансе КДЕ‑а

  Овде се налазе поставке везане за К‑освајачево коришћење меморије. Помоћу Минимизација коришћења меморије одређујете да ли ће се отварати засебни примерци К‑освајача, или ће се сви нови К‑освајачев прозори везивати за исти примерак. Ово утиче на смањење коришћења меморије. Да би се скратило време за покретање, такође се може одабрати предучитавање К‑освајача након покретања КДЕ‑а.

Подешавање ресурса

Менаџер сервиса

  Менаџер сервиса приказује статичан списак сервиса који се покрећу по захтеву, и други списак сервиса којима може да барата корисник. Сервиси са првог списка не могу се мењати или уклањати. Сервисе са другог списка можете укључити или искључити у учитавање при покретању, те ручно покретати и заустављати.

Менаџер сесија

  Овде можете подесити како бисте хтели да КДЕ барата сесијама. Можете подесити да памти прошлу сесију, и обнови програме које сте користили кад се следећи пут пријавите. Такође можете задати да одређени програми буду искључени из обнављања, или потпуно искључити обнављање сесија при пријављивању.

Правописар

  Овим модулом подешава се КДЕ‑ов правописар. Можете изабрати који правописар желите да користите, које врсте грешака да проверава и подразумевани речник. КДЕ подржава и Аспел и Испел.

Подешавање компоненте Вима

  У овом модулу можете подесити коришћење Вима као угнездиве компоненте. За ово мора бити инсталирано скорије издање Г‑вима или К‑вима. Можете подесити изглед уређивача, и који извршни фајл Вима да користи.

Џесика
Хол
&J.Hall.mail;

## Периферије

У овој секцији мењате поставке везане за периферне уређаје, као што су тастатуре и џојстици.

Екран

  Овде можете изменити поставке у вези са величином, оријентацијом и освежавањем екрана, као и да ли желите да се ове поставке примене при покретању КДЕ‑а. Под језичком Управљање напајањем можете за овај екран подесити опције управљања енергијом, попут искључивања током неактивности.

Џојстик

  Ова секција омогућава подешавање џојстика и пробу његовог исправног рада. Такође можете калибрисати џојстик, и ручно одредити његов уређај ако није правилно аутоматски откривен.

Тастатура

  Овај модул омогућава подешавање основних поставки тастатуре. У њих спада застој и брзина понављања тастера, и жељено стање NumLock‑а по покретању КДЕ‑а.

Миш

  Овде можете подесити поставке миша. Можете мењати редослед дугмади, обрнути смер клизања или изменити понашање икона које реагују на клик. Можете прегледати, инсталирати и бирати теме показивача. Језичак Напредно омогућава додатно, фино подешавање поставки.

Штампачи

  У овом дијалогу можете подесити штампаче, уз коришћење разних система штампе. Можете додавати локалне и даљинске штампаче, проверавати текуће послове и гледати својства штампача.

Џесика
Хол
&J.Hall.mail;

## Контрола енергије

Ова секција има само један модул, Батерија лаптопа. Њиме можете подесити изглед и понашање надзора батерије путем К‑лаптоп-демона. Можете изабрати иконе батерије за представљање различитих енергетских стања и обавештења о одређеним догађајима. Можете подесити демон да суспендује или угаси лаптоп у случају да се батерија истроши до критичног нивоа, ради спречавања губитка података.

Џесика
Хол
&J.Hall.mail;

## Регија и приступачност

У овој секцији подешавате опције у вези регије и локалитета, као и опције приступа за хендикепиране особе.

Приступачност

  Овде можете подесити опције за кориснике којима је теже да чују системске звуке или користе тастатуру. Можете подесити да системско звоно користи визуелни сигнал, као што је трептање екрана или инверзија боја. У опције приступачности тастатуре спадају нпр. спори и лепљиви тастери.

Држава (регија) и језик

  Овај модул омогућава подешавање опција посебних за ваш локалитет, као што су језик, валута и формат времена. Више језика на располагању добијате инсталирање КДЕ‑ових локализационих пакета `kde-l10n-*`.

Акције уноса

  Овде подешавате акције уноса, као што су гестови мишем и пречице са тастатуре за покретање програма и извршавање наредби.

Распоред тастера

  У овом модулу подешавате КИксКБ, алатку за пребацивање распореда тастера која користи Иксово проширење ИксКБ. Пребацивање између распореда могуће је употребом показатеља у системској касети или пречица са тастатуре. Кроз овај дијалог можете укључивати и искључивати распореде, и још тога. У напредније могућности спада и одређивање да ли су промене распореда глобалне, по програму или по прозору.

Пречице с тастатуре

  Овде можете подесити опште КДЕ‑ове пречице са тастатуре. Постоји неколико предефинисаних шема пречица ако сте навикнути на неко друго прозорско окружење, као што је Виндоуз или МекОС. А ако желите можете прилагодити пречице и модификаторске тастере на своју личну шему.

Ан Мари
Мафу
&Anne-Marie.Mahfouf.mail;
Хавијер
Мартин Дијез
Роко
Станционе

## Безбедност и приватност

У овој секцији можете подесити опције везане за безбедност и приватност, као што су коришћење шифровања, укључивање КДЕ‑овог новчаника, постављање свог идентитета и управљање кешевима.

Шифровање

  Овај модул омогућава подешавање ССЛ‑а за употребу у већини КДЕ програма, као и управљање вашим личним сертификатима и познатим ауторитетима за сертификате.

К‑новчаник

  Овде можете изменити поставке КДЕ‑овог менаџера новчаника.

  КДЕ‑ов новчаник има за циљ да обезбеди безбедно складиштење лозинки и података из веб формулара. Можете груписати различите лозинке у различитим новчаницима, а сваки се отвара само главном лозинком (коју никако не смете заборавити!) Подразумевани новчаник зове се `kdewallet`, тако да можете или направити нови новчаник за локалне лозинке или прихватити подразумевани за све податке, у секцији Аутоматско бирање новчаника.

  КДЕ програми попут К‑освајача, К‑поште и Копетеа потпуно подржавају КДЕ‑ов менаџер новчаника. Сви они ће барем једном тражити дозволу за приступ текућем новчанику. Можете доделити разне нивое приступа, као што су Дозволи увек, Дозволи једном, итд. Ако желите да измените ниво приступа, то можете учинити под језичком Управљање приступом брисањем уноса програма и одабиром нове поставке кад тај програм следећи пут затражи приступ новчанику.

  Поставке новчаника

    За укључивање подсистема КДЕ‑овог новчаника, попуните кућицу Укључи КДЕ‑ов подсистем новчаника. Пражњење ове кућице искључиће КДЕ‑ов новчаник на систему.

    Подразумевано КДЕ‑ов менаџер новчаника стоји отворен док се не заврши корисничка сесија, али ово можете изменити помоћу Затварање новчаника, када ће се затварати чим се неко време не користи, кад се покрене чувар екрана или када га више ни један програм не користи.

    Пошто можете имати више новчаника, Аутоматско бирање новчаника омогућава покретање КДЕ‑а са датим новчаником.

    КДЕ‑ов новчаник подразумевано ће се појавити у системској касети, али га можете сакрити. Испразните Прикажи менаџер у системској касети да би увек био скривен, или попуните Сакриј икону системске касете по затварању последњег новчаника да се сакрије само кад су сви новчаници затворени. Ове ставке налазе се у секцији Менаџер новчаника.

  Управљање приступом

    Овде можете поставити смерницу употребе новчаника за КДЕ програме.

Лозинка и кориснички налог

  Овде можете изменити податке о себи, које ће користити нпр. поштански програми и обрађивачи текста. Пријавну лозинку можете променити кликом на дугме Измени лозинку....

Приватност

  Овај модул омогућава брисање трагова које КДЕ оставља на систему, као што су историјат наредби или кешеве прегледача.

Џесика
Хол
&J.Hall.mail;

## Администрација система

Овај модул омогућава подешавање аспеката система као што су подизни учитавач или језгро, и помаже да обавите важне системске задатке. Већина ових секција захтеваће корену или администраторску лозинку за примену измена.

Подизни учитавач (Лило)

  Ако користите популарни подизни учитавач Лило, можете га подесити овде. Можете подесити локацију где ће бити инсталиран, прековреме на уводном екрану, као и мењати или додавати слике језгра на списак подизања.

Датум и време

  Овај модул омогућава подешавање системског датума и времена. Можете поставити датум, време и текућу временску зону. Ове поставке примењују се широм система.

Инсталатер фонтова

  На овом месту подешавате фонтове, као личне тако и широм система. Дијалог омогућава инсталирање нових, брисање старих и преглед инсталираних фонтова. Подразумевано су приказани ваши лични фонтови. За измену фонтова широм система кликните на дугме Администраторски режим....

Лаптоп ИБМ Тинкпад

  Овај модул омогућава подешавање специјалних дугмади на ИБМ‑овим тинкпадима. Да бисте користили ове могућности, требаће вам модул `nvram`.

Језгро Линукс

  Ако користите КДЕ на Линуксу, постоји модул К‑контроле за прављење или измене поставних фајлова за језгро Линукс. Овај конфигуратор сагласан је са језгрима пре 2.5.

Менаџер пријављивања

  Овај модул омогућава подешавање КДМ‑а, КДЕ‑овог менаџера пријављивања. КДМ је моћан менаџер пријављивања са широком лепезом опција. Подржава пребацивање корисника, удаљено графичко пријављивање и има потпуно прилагодљив изглед. За више информација погледајте приручник за КДМ.

Путање

  Овај дијалог омогућава подешавање подразумеваних локација где су смештени неки битни фајлови. Фасцикла дата под Путања површи: садржи све фајлове на површи, под Путања самопокретања: фајлове или везе ка фајловима које желите да покренете при покретању КДЕ‑а, а под Путања докумената: наводи се подразумевана локација одакле ће КДЕ програми отварати и где ће уписивати документе.

Лаптоп Сони Вајо

  Овај модул омогућава подешавање могућности специфичних за Сонијеве вајове. Да бисте користили ову секцију, мораћете да инсталирате драјвер `sonypi`.