Томас
Тангус
&Thomas.Tanghus.mail;
Стефен
Хансен
&Steffen.Hansen.mail;
Мајк
Мекбрајд
&Mike.McBride.mail;
Драган
Пантелић

    falcon-10@gmx.de

превод
2002-02-13
3.00.00
КДЕ
К‑контрола
постава КДЕ‑а
менаџер пријављивања
пријава

## Менаџер пријављивања

У овом модулу можете подесити КДЕ‑ов графички менаџер пријављивања КДМ. Можете да мењате изглед пријавног екрана, коме је дозвољен приступ кроз менаџер пријављивања и ко може да угаси рачунар.

Ради организовања свих ових опција, модул је подељен у шест секција: Изглед, Фонт, Позадина, Сесије, Корисници и Погодности.

Између секција се пребацујете преко језичака на врху прозора.

Ако тренутно нисте пријављени као суперкорисник, треба да кликнете на дугме Администраторски режим, почим ће вам бити затражена лозинка суперкорисника. По уносу исправне лозинке биће вам допуштено да мењате поставке овог модула.

### Изглед

На овој страници можете мењати визуелну појаву КДМ‑а, КДЕ‑овог менаџера пријављивања.

Поздравна ниска стоји у наслову пријавног екрана. Реч `HOSTNAME` унутар ниске биће преведена у бездоменско име машине на којој је инсталиран КДМ.

Затим можете изабрати да се у пријавном дијалогу приказује тренутно системско време, логотип или ништа посебно. Избор начините радио дугмадима под У подручју логотипа:. Поставком Положај: можете одредити да се садржај подручја логотипа центрира или постави на фиксне координате.

Ако сте изабрали Логотип, можете одабрати логотип:

- Испустите фајл слике на дугме слике.

- Кликните на дугме слике и одаберите нову слику из дијалога бирача слика.

Ако не задате логотип, подразумевано ће бити приказано `$`KDEDIR`/share/apps/kdm/pics/kdelogo.png`.

Пошто стил у КДЕ‑у зависи од поставки пријављеног корисника, стил који користи КДМ може се подесити опцијом Стил сучеља:.

Испод стоје два падајућа списка, за избор језика и државе које ће користити пријавни дијалог.

### Фонт

У овој секцији модула можете мењати фонтове коришћене у пријавном прозору.

Можете изабрати три различита стила фонтова из падајућих спискова Поздрав:, Грешка: и Општи:. Кад кликнете на дугме Промени фонт, појављује се дијалог у којем можете изабрати нове карактеристике за стил фонта.

- Фонт под Поздрав: користи се за наслов (поздравна ниска).

- Фонт под Грешка: користи се кад пријављивање не успе.

- Фонт под Општи: користи се за све остало у пријавном прозору.

Пример сваког од фонтова може видети у пољу Пример.

### Позадина

Овде можете изменити позадину површи коју корисник види кад се пријављује. Као позадину можете задати једну боју или слику. Ако задате слику и одаберете центрирање, одабрана боја позадине користиће се около слике кад ова није довољно велика да покрије цео екран.

Бојом позадине и ефектима управља се опцијама под језичком Позадина, а слику позадине и њено постављање можете бирати под језичком Тапет.

За измену подразумеваних боја позадине, кликнете на једно од дугмади боја и изаберите нову боју.

Падајући списак изнад дугмади боја нуди неколико ефеката стапања. Онај који изаберете биће приказан на малом монитору при врху прозора. На избору су:

равно

  У овом режиму бирате једну боју (дугметом боје Боја 1) која ће прекривати целу позадину.

Образац

  У овом режиму бирате две боје (користећи оба дугмета боја).

  Затим кликом на Подеси... отварате дијалог за бирање обрасца. У њему, кликните на образац по избору, затим на У реду, и КДЕ ће израдити изабрани образац користећи две изабране боје. За више детаља о обрасцима погледајте секцију о додавању, уклањању и измени образаца позадине.

Програм у позадини

  Одабиром ове опције налажете КДЕ‑у да користи спољашњи програм за исцртавање позадине, неки по вашем избору. За више информација о овој опцији погледајте секцију о употреби спољашњег програма за позадину.

водоравни прелив

  У овом режиму бирате две боје (користећи оба дугмета боја). КДЕ ће почети од леве ивице екрана са бојом изабраном под Боја 1, постепено је претварајући у боју изабрану под Боја 2 док се креће ка десној ивици.

усправни прелив

  У овом режиму бирате две боје (користећи оба дугмета боја). КДЕ ће почети од горње ивице екрана са бојом изабраном под Боја 1, постепено је претварајући у боју изабрану под Боја 2 док се креће ка дну екрана.

пирамидални прелив

  У овом режиму бирате две боје (користећи оба дугмета боја). КДЕ ће почети из сваког угла екрана са бојом изабраном под Боја 1, постепено је претварајући у боју изабрану под Боја 2 док се креће ка центру екрана.

укрштеноцевни прелив

  У овом режиму бирате две боје (користећи оба дугмета боја). КДЕ ће почети из сваког угла екрана са бојом изабраном под Боја 1, постепено је претварајући у боју изабрану под Боја 2 док се креће ка центру екрана, али тако да се „облик“ прелива разликује од пирамидалног.

елиптички прелаз

  У овом режиму бирате две боје (користећи оба дугмета боја). КДЕ ће почети из центра екрана са бојом изабраном под Боја 2, постепено је претварајући у боју изабрану под Боја 1 док се креће ка ивицама, по елиптичком обрасцу.

Поставно дугме вам треба само ако одаберете Програм у позадини или Обрасци. У овим случајевима, појавиће се прозор у којем можете подесити детаље.

Тапет

За избор нове слике позадине, прво кликнете на језичак Тапети, а затим слику одаберите или са падајућег списка, или кликните на Прегледај... те изаберите слику преко бирача фајлова.

Слика се може приказивати на шест различитих начина:

без тапета

  Слика се не приказује, већ само боје позадине.

центрирана

  Слика ће бити центрирана на екрану. Где слика не покрива позадину, провидеће се боје позадине.

поплочана

  Слика ће се умножавати док не испуни целу површ. Прва слика биће постављена у горњем левом углу екрана, па умножавана надоле и удесно.

централно поплочана

  Слика ће се умножавати док не испуни целу површ. Прва слика биће постављена на средину екрана, па умножавана нагоре и надоле, удесно и улево.

централно увеличана

  Слика ће бити постављена на средину екрана. Биће скалирана да се уклопи у површ, али неће мењати пропорције оригиналне слике. Овако крајња слика неће бити изобличена.

скалирана

  Слика ће бити скалирана да се уклопи у површ. Биће развучена да се уклопи у сва четири угла.

### Сесије

Гасити могу

Овим падајућим списком бирате коме је дозвољено да гаси:

- нико: нико не може да угаси рачунар кроз КДМ. Морате бити пријављени и извршити наредбу.

- Све: свако може да угаси рачунар кроз КДМ.

- само корен: КДМ захтева унос корене лозинке пре гашења рачунара.

- Конзолно пријављивање: да би угасио рачунар, корисник мора бити у овој конзоли.

Наредбе

У наредна три поља прецизно дефинишете наредбу за гашење.

Подразумевана наредба за гашење:

`/sbin/shutdown`

Подразумевана наредба за поновно покретање:

`/sbin/reboot`

Подразумевани конзолни режим (за поновно покретање рачунара само у терминалској конзоли):

`/sbin/init `3``

Ако је укључено Прикажи подизне опције, КДМ ће при поновном подизању понудити опције за подизни учитавач Лило. За употребу ове могућности треба да наведете тачне путање до наредбе `lilo` и Лилоовог фајла мапе.

#### Врсте сесија

Одредите којим се типовима сесија може приступити из пријавног прозора.

За више информација на ову тему, погледајте `/etc/X11/xdm/Xsession` да нађете поставне фајлове ИксДМ‑а. Такође прегледајте упутне странице ИксДМ‑а, посебно секцију „ПРОГРАМ СЕСИЈЕ“.

За додавање сесије, унесите њено име у поље Нови типови и кликните на Додај.

За уклањање сесије, одаберите је са списка и кликните на Уклони.

### Корисници

Одавде можете изменити начин представљања корисника у пријавном прозору.

У прозору ћете видети три списка: свих, изабраних и изузетих корисника. Такође видите поље са сликом и скуп опција дуж десне стране прозора.

Прво морате одлучити да ли уопште треба приказивати кориснике.

Ако изаберете да се корисници приказују, онда ће пријавни прозор давати слике (које задате) на списку корисника. Корисник који жели да се пријави тада може изабрати своје корисничко име или слику, унети своју лозинку, и тиме добити приступ.

Ако изаберете да се корисници не приказују, онда ће пријавни прозор бити традиционалнији. Корисник ће морати да упише своје корисничко име и лозинку да би приступио. Ово је пожељнији начин ако на систему има много корисника.

#### Приказати (и поређати) или не приказати кориснике

Дуж десне ивице прозора налазе се две кућице:

Ако је укључено Прикажи кориснике, одабрали сте да се приказују слике корисника, уместо да морају да уписују своје пријавно име.

Ако је укључено Поређај кориснике, онда ће списак корисника у пријавном прозору бити поређан азбучно. Ако није укључено, корисници ће бити наведени редоследом као на овој страници. Ово нема дејства ако није укључено Прикажи кориснике.

#### Како одредити који су корисници приказани а који сакривени

Испод поља корисничке слике, а изнад кућице Прикажи кориснике, налазе се два радио дугмета:

- Прикажи само изабране кориснике: ако је ово изабрано, у пријавном прозору биће приказани само корисници наведени на списку Изабрани корисници. Ово нема дејства ако није попуњено Прикажи кориснике.

- Прикажи све осим изузетих корисника: ако је ово изабрано, биће наведени сви корисници осим оних наведених у списку Изузети корисници. Ово нема дејства ако није попуњено Прикажи кориснике.

#### Избор корисника

Ова страница садржи три списка. Велики списак лево приказује све кориснике на систему који би могли бити стварни корисник.

Списак горе десно приказује изабране кориснике, а онај доле десно кориснике за које не желимо да буду приказани у пријавном прозору.

За премештање корисника са једног списка на други, кликнете на корисничко име на списку, па на >> да га преместите са левог на десни списак, или на << да га преместите са десног на леви списак.

#### Слике

Ова секција упутства примењује се само ако је изабрано Прикажи кориснике. Ако није, поље слике нема дејства.

Сваки корисник на систему може се представити сликом. Корисникова слика добавља се из фајла по имену `$`KDEDIR`/share/apps/kdm/pics/users/$`USER`.xpm`. Ако за датог корисника нема таквог фајла, уместо њега се користи `$`KDEDIR`/share/apps/kdm/pics/users/default.xpm`.

За доделу нове слике кориснику, одаберите корисника са једног од спискова, па или превуците фајл слике на дугме слике десно, или кликните на дугме слике и одаберите нову слику кроз бирач слика.

Ако тренутно није изабран ниједан корисник, бићете питани да ли желите да измените подразумевану слику.

Замену извршава процес К‑освајача, те ако фајл слике већ постоји, К‑освајач ће вас питати да ли желите да је замените. Ако потврдите, слика ће бити замењена — нећете морати да притиснете дугме Примени.

### Погодности

Под језичком Погодности можете подесити неке опције које лењивцима олакшавају живот, као што су аутоматско пријављивање или искључивање лозинки.

Молимо вас да трипут размислите пре коришћења ових опција. Свака опција под језичком Погодности озбиљно може угрозити безбедност вашег система. Ове опције практично треба користити само у потпуно некритичном окружењу, на пример, на приватном рачунару код куће.

#### Аутоматско пријављивање

Аутоматско пријављивање свакоме и без икакве аутентификације даје приступ неком налогу на систему. Можете га укључити опцијом Аутоматско пријављивање.

Постоје два вида аутоматског пријављивања: Истинско аутоматско пријављивање дејствује као што бисте и очекивали, тј. КДМ ће се аутоматски пријавити не захтевајући било какав унос од корисника. Ако ова опција није укључена, КДМ ће се нормално покренути, омогућујући вам да се пријавите као било који корисник, а аутоматско пријављивање извршиће само ако убијете икс сервер, нпр. притиском CtrlAltBackspace.

Из доњег списка можете изабрати налог за аутоматско пријављивање.

#### Пријављивање без лозинке

Постоји могућност да дозволите извесним корисницима да се пријаве без навођења лозинке. Ово укључујете опцијом Пријављивање без лозинке.

Испод ове опције видећете списак корисника за које се захтева лозинка, као и (подразумевано празан) списак корисника који не морају уносити лозинку. Кад је укључено Пријављивање без лозинке, кориснике можете премештати с једног списка на други бирањем и кликтањем на дугмад >> и <<.

Да поновимо: ову опцију треба користити само у безбедном окружењу. Ако је укључите на јавном систему, треба да пазите да пријављивање без лозинке буде дато само корисницима са јаким ограничењима приступа, на пример кориснику guest.

Опција Аутоматски се пријави након пада Икс‑сервера допушта вам да прескочите поступак аутентификације при случајном паду икс сервера. Прикажи претходног корисника аутоматски уноси последње пријављено корисничко име у поље за пријаву КДМ‑а. Неки администратори би чак и ово сматрали безбедносним недостатком, јер би потенцијални нападачи тако могли сазнати бар једно ваљано корисничко име.