Памела
Робертс
Драган
Пантелић

    falcon-10@gmx.de

превод
6.11.2003.
3.2

# Уписивање поставки и профила

## Опште поставке

Кад затварате К‑освајач, ваше тренутне поставке менија Приказ (као што су ставке Начин приказа, Користи index.html, Прикажи скривене фајлове) не уписују се аутоматски као подразумеване. Међутим, можете рећи К‑освајачу да их запамти одабиром Подешавање Сачувај профил приказа „Прегледање Веба“...; тренутне поставке постаће подразумеване за наредна покретања К‑освајача.

Но, за текућу фасциклу можете задати и засебне поставке менија Приказ. Да ово урадите, попуните кућицу Сачувај својства приказа фасцикле у менију Подешавање, измените поставке под Приказ како желите, затим испразните претходну кућицу. Ово ће створити фајл `.directory` у текућој фасцикли, који ће садржати поставке менија Приказ. Употребите Подешавање Уклони својства фасцикле да уклоните поставке посебне по фасцикли (или само обришите фајл `.directory`).

Згодна употреба ове могућности је када имате фасциклу пуну слика. За њу можете поставити да се приказују сличице кад је отворите (одабиром приказа икона, па Преглед Приказуј прегледе, у менију Приказ), а да то не важи за остале фасцикле.

## Профили приказа

К‑освајач може да сачува цео скуп опција као профил приказа. Неки профили приказа су део стандардне инсталације К‑освајача, нпр. Прегледање Веба или Управљање фајловима, а можете додати и сопствене.

За измену профила приказа, рецимо Прегледање Веба, учитајте профил помоћу Подешавање Учитај профил приказа Прегледање Веба и измените поставке К‑освајача како желите. Затим изаберите Подешавање Сачувај профил приказа „Прегледање Веба“.... У дијалогу који добијете, можете изменити име профила, тако да направите нови профил с тим именом, или оставити име какво јесте, да измените тренутни профил. Ако изаберете Сачувај УРЛ‑ове у профилу, тренутни УРЛ учитаће се заједно са тим профилом приказа. Ово функционише слично као „домаћа страница“ у многим веб прегледачима. Ако желите да се К‑освајач покрене са празним прозором, пре него што сачувате профил унесите у траку локације `about:blank`.

Можете направити и икону површи за покретање К‑освајача са новоствореним профилом. Прво направите икону превлачењем К‑освајачеве иконе из К‑менија на површ и одабиром Копирај овде. Затим кликните десним на добијену икону, одаберите Својства и промените Име програма под језичком Изврши у ``kfmclient` `openProfile 'Мој профил'``, где је Мој профил име које сте дали профилу. Затим на страници Опште измените име у нешто попут `Мој профил` и одаберите погоднију икону.