Лори
Вотс

# Добијање помоћи

## Кориснички приручници

Већина програма долази са обимним корисничким приручником
, до ког можете доћи на разне начине:

- Притиском F1 унутар програма.

- Из траке менија: Помоћ Приручник за програм.

- Прегледањем приручникâ у К‑центру-помоћи.

- Коришћењем У/И захвата помоћи у К‑освајачу. Просто упишите у траку локације `help:/ime-programa`.

- На вези, на http://docs.kde.org

## Контекстна и „шта‑је‑ово“ помоћ

Многи програми такође обезбеђују контекстну помоћ у два облика: кроз облачиће и шта‑је‑ово.

### Облачићи

Облачићи су мали информативни прозори у виду балончића, који се приказују кад лебдите мишем изнад ставке на екрану, без кликтања.

КДЕ користи облачиће на многим местима да обезбеди сажету помоћ или информације о ставци на екрану. На пример, многа дугмад на тракама алатки у програмима приказаће своје име у облачићу ако застанете или лебдите мишем изнад њих.

Облачићи имају још једну намену, која није специфично везана за помоћ. У К‑освајачу као менаџеру фајлова и на површи, облачићи могу да пруже информације о фајловима. Оне се обично називају метаподацима.

Више о облачићима метаподатака можете пронаћи у секцији о К‑освајачу као менаџеру фајлова.

### Шта‑је‑ово

Помоћ „Шта‑је‑ово“ обично је детаљнија него облачићи. Њој можете приступити на два начина:

- Притиском на дугме ? у насловној траци прозора.

- Притиском комбинације тастера ShiftF1.

Курсор ће попримити облик показивача са знаком питања са стране. Кликните на ставку о којој желите да сазнате и приказаће се мали прозор са информацијама.

## Поштанске листе, групе и ИРЦ

### Поштанске листе

КДЕ пружа многе поштанске листе које вам могу помоћи и снабдети вас упутствима за коришћење и подешавање радне површи.

Неке листе које вам могу бити од користи:

КДЕ‑ова корисничка листа

  У жижи ове поштанске листе су питања и дискусије о коришћењу КДЕ‑а која не зависе од оперативног система. Овде не спадају питања која се односе на неки ОС посебно. На пример, питање „Како да променим величину маргине у К‑вордовим документима“ спада у ову листу, док „Како да поставим штампач помоћу КДЕ‑а под Уникс‑ОС‑ом Икс.Ипсилон“ не спада. Овде постављена питања и дискусије треба да се односе на све кориснике КДЕ‑а који користе одређени КДЕ софтвер, а не само на оне што користе исти оперативни систем.

  На ову листу можете се претплатити преко https://mail.kde.org/mailman/listinfo/kde.

  Архиве можете наћи на http://lists.kde.org/.

Листа КДЕ-Линукс

  У жижи ове листе су питања и дискусије у вези са коришћењем КДЕ‑а под Линуксом. Питања и дискусије могу се тицати било чега с чиме се сусреће корисник радне површи који ради са КДЕ‑ом на неком линукс систему. Стога овде спадају питања као што је „Како да подесим мрежни штампач за штампање из КДЕ‑а на линукс-дистроу Икс.Ипсилон“. Ако вам је дража листа ограничена на питања и дискусије у вези са КДЕ‑ом независне од ОС‑а, користите општу КДЕ‑ову поштанску листу.

  На ову листу можете се претплатити преко https://mail.kde.org/mailman/listinfo/kde-linux.

  Архиве можете наћи на http://lists.kde.org/.

### ИРЦ

На Фриноду (`irc.freenode.net`) постоји канал `#kde`, за подршку и општи разговор о КДЕ‑у. Као и обично, каналу можете приступити коришћењем једног од КДЕ‑ових популарних ИРЦ клијената, у које спадају Конверзација, Ксирц, као и Копете. За више информација погледајте секцију .

## Додатни ресурси

Постоји још много ресурса који могу бити од користи. Набројимо неке:

dot.kde.org

  Овај веб сајт је претраживи ресурс вести о КДЕ‑у, где можете пронаћи мноштво иновација из света КДЕ‑а.

kde-look.org

  Врхунски ресурс за и‑бомбоне КДЕ‑а, у шта спадају теме, декорације прозора, тапети, теме миша и иконе за КДЕ површ. Запазите да сајт садржи и како‑да секцију о инсталирању најпопуларнијих међу њима.

wiki.kde.org

  Званичан КДЕ‑ов вики. Одавде можете приступити обиљу података, који сежу од често постављаних питања и како‑да‑ова, до савета и трикова. Вики пак, никад не би требало да буде замена за приручник одређеног програма или званичну документацију КДЕ‑а.